Kako se Putin promenio tokom dve decenije na vlasti (foto) - 07.08.2019, Sputnik Srbija\nPre 20 godina predsednik Rusije Vladimir Putin uplovio je u vode državne politike. Stručnjaci su analizirali njegov rad tokom predsedničkih mandata i ocenili... 07.08.2019, Sputnik Srbija\n22:22 07.08.2019 (Osveženo: 15:43 08.08.2019)\nPre 20 godina predsednik Rusije Vladimir Putin uplovio je u vode državne politike. Stručnjaci su analizirali njegov rad tokom predsedničkih mandata i ocenili kako su se menjali njegovi odnosi sa Zapadom i pogledi na svet i kadrovska pitanja.\nDevetog avgusta 1999. godine predsednik Boris Jeljcin najavio je ostavku Vlade na čelu sa Sergejem Stepašinom, a Putin je imenovan za privremenog vršioca dužnosti premijera. Njegova kandidatura za premijera podneta je Državnoj dumi, a istog dana u obraćanju javnosti Jeljcin je nazvao Putina naslednikom.\nOd autsajdera do kandidata broj jedan\nPrema rečima Sergeja Bespalova sa Instituta društvenih nauka Ruske akademije narodne privrede i državne službe pri predsedniku Rusije, imenovanje Putina za vršioca dužnosti predsednika vlade i saopštenje Jeljcina o nasledniku bila su potpuno neočekivana.\n„Putin nije bio novo lice, jer je bio sekretar Saveta bezbednosti i šef Federalne službe za bezbednost. S obzirom da je Jeljcin posebnu pažnju posvećivao održavanju ravnoteže između pravosudnih organa i ministarstava sile, kako ne bi dozvolio da bilo koja od tih struktura postane previše jaka — imenovanje jednog čoveka istovremeno na dve takve dužnosti bilo je iskazivanje najvišeg stepena poverenja u Putina“, rekao je stručnjak.\nBespalov je dodao da je u to vreme budući predsednik države bio praktično nepoznat javnosti i malo ko je verovao da on može da pobedi na predsedničkim izborima u martu 2000. godine.\n© Sputnik / Alekseй Nikolьskiй / Uđi u foto-galerijuRuski predsednik Vladimir Putin izlazi iz aviona\nRuski predsednik Vladimir Putin izlazi iz aviona\nMeđutim, tokom četiri meseca uspeo je da poveća rejting i da pobedi već u prvom krugu.\nPrema rečima stručnjaka, takav uspeh je bio moguć usled nekoliko faktora. Rusi su bili umorni od Jeljcina, a u odnosu na njega Putin je izgledao kao potpuna suprotnost. Uspehu je doprineo i rad kompetentnih političkih tehnologa, kao i završetak rata na Severnom Kavkazu.\n„Zahvaljujući kombinaciji tih faktora, on je za kratko vreme uspeo da poveća rejting i već do decembra 1999. godine, u vreme Jeljcinove ostavke, Putin je smatran kandidatom broj jedan na predstojećim izborima“, kazao je Bespalov.\nPredsednik koji je opravdao očekivanja\nPrvi mandat predsednika Putina, prema mišljenju stručnjaka, bio je jedan od najuspešnijih, jer je uspeo da opravda sve nade koje su polagali u njega — ujedinio je zemlju i pokrenuo ekonomiju.\nŠef „Političke ekspertske grupe“ Konstantin Kalačov napominje da su glavni zadaci predsednika bili borba protiv separatističkih tendencija, očuvanje jedinstva zemlje i obezbeđivanje ekonomskog rasta.\n„Putina su tada doživljavali kao čoveka koji je zainteresovan da pretvori Rusiju u modernu, razvijenu, demokratsku zemlju. U prvom mandatu on je opravdao sve nade stanovništva“, istakao je politički analitičar.\nPrema rečima Kalačova, drugi mandat je bio „rok za rezultate“. Putin je uspeo da obezbedi ekonomski rast, da razdvoji politiku i biznis i da potisne oligarhe sa vlasti.\n„Ljudi su počeli da žive bolje, a pre krize 2008. godine zemlja je doživljavala procvat i ekonomski rast“, dodao je Kalačov.\n© Sputnik / Dmitry AstakhovRuski predsednik Vladimir Putin proučava kartu svoje zemlje\nRuski predsednik Vladimir Putin proučava kartu svoje zemlje\nPrema rečima Bespalova, u prvim godinama Putinovog boravka na vlasti, veliku ulogu u upravljanju državom odigrali su ljudi iz Jeljcinovog tima — šef Vlade Mihail Kasjanov i šef administracije Kremlja Aleksandar Vološin.\n„Bez obzira na to šta bismo sada rekli o njima, ti ljudi su se pokazali kao veoma efikasni u tom periodu. Na primer, uspesi u domaćoj politici u velikoj meri povezani su sa Vološinom“, napomenuo je Bespalaov.\nStručnjak je takođe dodao da je Vlada Jevgenija Primakova odigrala veliku ulogu u konsolidaciji privrede.\n„Ipak, bez ličnog doprinosa Putina sve to ne bi funkcionisalo i ne bi se dogodio takav proboj početkom 2000. godina. Ako se krajem 1999. godine uspeh i mogao pripisati političkim tehnolozima, onda je u narednom periodu to bila lično Putinova zasluga“, veruje Bespalov.\nLiberal i patriota\nKako ističe Kalačov, Putin je u početku ostavljao utisak čoveka koji se zalaže za liberalne ideje.\n„On i sada zagovara liberalne ideje, ali samo u ekonomskoj sferi“, pojasnio je politički analitičar.\nPrema njegovom mišljenju, Putin je pokušavao da spoji liberalno sa patriotskim.\n„Ako se prisetimo ruskog liberalizma i, na primer, Pavla Miljukova, primetno je da su ruski liberali bili patriote, a može se reći i nacionalne patriote“, dodao je Kalačov.\n© Sputnik / Alexei DruzhininPredsednik Rusije Vladimir Putin sa psima Bafi i Jume\nPredsednik Rusije Vladimir Putin sa psima Bafi i Jume\nPotpredsednik Ruske asocijacije za odnose sa javnošću Jevgenij Minčenko takođe je istakao da je Putin ušao u državnu politiku kao liberalni reformator.\n„Sa jedne strane, on je održavao teritorijalno jedinstvo zemlje, uspostavljao red, ograničavao uticaj krupnog biznisa, ali je sa druge strane, pokušavao da izgradi odnose sa Zapadom i da sprovede reforme u zemlji, koje bi omogućile razvoj ekonomije“, rekao je Minčenko.\nPredsednik je uspeo da realizuje ekonomske projekte, ali nije mu pošlo za rukom da izgradi odnose sa Zapadom i da Rusija postane deo velikog Zapada, smatra Minčenko.\n„To nije njegova krivica, nego krivica, kako on kaže, naših partnera. To je u velikoj meri razlog za razočarenje Vladimira Putina, jer je on ideološki zapadnjak“, smatra stručnjak.\nDok je za ovih 20 godina Putin zadržao liberalne poglede na ekonomiju, sa druge strane, odnose sa Zapadom promenio je iz korena, ocenjuju politički analitičari.\nPrema mišljenju Kalačova, lider Rusije je verovao da će uspeti da postane ravnopravan partner zapadnih zemalja.\n„Putin je pružao ruku, ali on smatra da nije dobio povratnu reakciju“, kazao je Kalačov.\n© Sputnik / Anton Denisov / Uđi u foto-galerijuRuski predsednički avion sleće na aerodrom u Peking\nRuski predsednički avion sleće na aerodrom u Peking\nBespalov ukazuje da je pored spoljnopolitičkog polja, i Putinova kadrovska politika doživela promene u poslednjih 20 godina.\n„I u to vreme i danas on se oslanja na ljude od poverenja. Često su to ljudi iz službi bezbednosti, ali istovremeno vidimo da se oslanja i na mlade tehnokrate“, dodao je stručnjak.\nPotvrda toga je poslednji talas imenovanja na dužnosti guvernera, zaključio je Bespalov.


DDOR na IV CEDEF međunarodnom energetskom Forumu - DDOR osiguranje\nDDOR na IV CEDEF međunarodnom energetskom Forumu\nDDOR Novi Sad je predstavljao Dr Maurizio Valla, pomoćnik generalnog direktora za marketing i prodaju\nU Vrnjačkoj banje je Održan Četvrti CEDEF međunarodni energetski Forum VODA – ENERGIJA, EFIKASNOST I ODRŽIVOST U JIE\nFORUM OKUPIO BROJNE PREDSTAVNIKE ZEMALJA EVROPE OKO KLJUČNE TEME DANAŠNJICE – VODE!\nČetvrti međunarodni CEDEF energetski forum su, pred oko 300 učesnika, otvoriliprof. dr Zorana Mihajlović, ministar razvoja, energetike i zaštite životne sredine Republike Srbije i dr Željko Kovačević, ministar energetike, industrije i rudarstva Republike Srpske. Forum je bio prilika i za održavanje bilateralnog sastanka ministara. Ministar Mihajlović se takođe susrela i sa predstavnicima Klasera Futura, delegacijom Parlamenta Poljske i predstavnicima Ambasade Poljske i Ambasade Mađarske u Srbiji. Forum je okupio ključne igrače u domenu hidroenergije, energetske efikasnosti i tretmana otpadnih voda iz brojnih zemalja: Srbija, Italija, Republika Srpska, Slovenija, Češka, Poljska, Mađarska, Makedonija, Belgija, Rusija, Crna Gora i mnoge druge.\nI naša Kompanija dala je svoj doprinos tebmi i Forumu, kao jedina osiguravajuća kuća u Srbiji koja je prepoznala ne samo važnost teme nego i povezanost ove oblasti i osiguranja.DDOR Novi Sad je predstavljao Dr Maurizio Valla, pomoćnik generalnog direktora za marketinmg i prodaju. Ovom prilikom prezentujući temu, izjavio je da hidroenergija predstavlja najveći izvor obnovljive energije na svetu, budući da obezbeđuje gotovo jednu petinu električne energije u svetu. “Važno je pomenuti i solarne panele kojima predstoji svetla budućnost, zato što ne proizvode štetne materije prilikom proizvodnje električne energije, a efikasnost im je velika zbog količine energije koja pada na površinu zemlje. Ulaganje u obnovljive izvore energije su značajne investicije ali svakako ne i bez rizika. DDOR NOVI SAD je prva osiguravajuća kompanija kod nas koja je prepoznala važnost ovakvih projekata te jedina nudi osiguranje mini elektrana, solarnih panela i razvija ponudu za osiguranje vetro-parkova. Svi ovi sistemi izloženi su prirodnim silama, jakom vetru, kiši, gradu, požaru, lomljenju, te je osiguranje glavni način obezbeđenja ulaganja, odnosno prihoda”, istakao je Valla.\nS obzirom na to da je partner ovogodišnjeg CEDEF Foruma Italija, a ističući značaj Italijanskih investitora i saradnju dve zemlje naročito u okviru iskorišćenja potencijala voda Srbije,Marco Leone, ekonomski sekretar Ambasade Italije u Srbiji je pozdravio skup u ime italijanskog ambasadora, zahvalio se CEDEF-u što je organizovao Forum i izrazio nadu da će ovakvi skupovi dodatno doprineti još čvršćoj saradnji Italije i Srbije.\n← Pobednici DDOR vozačkog izazova\nDDOR Garant upravljaće Societe penzijskim fondovima →


Ivančević žali zbog grešaka... - Sportske.net\nIvančević žali zbog grešaka...\nPosle novog poraza kragujevačkog Radničkog, trener Radmilo Ivančević naglasio da njegovi fudbaleri u situacijama kada je Zvezda postizala golove, nisu poštovali ono što je bilo dogovoreno pre meča. Ipak, veruje u uspon forme u nastavku sezone.\nTrener kragujevačkog Radničkog Radmilo Ivančević zadovoljan je kako su njegovi fudbaleri igrali protiv Zvezde.\n"Zatvorili smo Zvezdu po bokovima, kontrolisali veći deo utakmice. Zvezda nam ništa nije mogla u prvom poluvremenu.\nMeđutim, sedam dana se dogovaramo da obratimo pažnju na prekide, gde je Zvezda najjača i onda primimo gol ni iz čega. Zatim, čekamo pogodnu šansu da izjednačimo i napravimo kardinalnu grešku... Trčali smo, izgunili i na kraju izgubili", kazao je Ivančević.\nOn je dodao da su Kragujevčani danas igrali mnogo bolje nego protiv Partizana kada su izgubili sa 5:1, i da, ako nastave kao danas, imaju čemu da se nadaju.


Ekskluzivno: Posetili smo Državni data centar u Kragujevcu\nDržavni centar za skladištenje podataka građana i institucija zvanično je otvoren prošle godine u decembru. Mi smo imali ekskluzivnu priliku da detaljno pogledamo i saznamo mnogo više detalja o ovoj potpuno novoj zgradi, ušavši čak i u deo gde su smešteni moduli i sistemi napajanja.\nDržavni data centar prostire se na čak 14.000 kvadratnih metara, njegova izgradnja koštala je 30 miliona evra, a osim raznih podataka na nivou države koji se mere u desetinama terabajta, ovaj objekat predstavljaće i prvu državnu platformu za veštačku inteligenciju. Zanimljivo je i da su potpisani komercijalni ugovori za korišćenje data centra od strane poslovnih partnera među kojima su za sada IBM i Huawei, dok je jedan od važnijih delova centra opremio Schneider Electric. Ono što smo uspeli da saznamo jeste i da se pregovara sa kompanijom Nvidia takođe po pitanju opremanja ove lokacije.\nČitava zgrada izgrađena je po najvišim mogućim standardima građevinarstva, ekologije i bezbednosti, s obzirom na to da je opremljena sa više od 200 kamera (običnih i termovizijskih) i sa planom da se broj sigurnosnih kamera poveća u narednom periodu. S obzirom na to da je ovde reč o čuvanju ogromnog broja važnih podataka koji se mere u stotinama terabajta, samo napajanje modula i računara projektovano je na najvišem nivou. Jednostavno ne postoji opcija da sistem padne ukoliko dođe do prekida napajanja strujom, jer u tom slučaju alternativni agregati i sistemi preuzimaju napajanje zgrade.\nPomenuti centar će nastaviti sa zapošljavanjem mladih i stručnih ljudi, a već sada su otvorene nove pozicije koje treba popuniti.\nIako bismo o tehničkim podacima ovog centra za čuvanje podataka mogli da posvetimo jedan zaseban tekst, ideja je da ovde bliže predstavimo samu funkciju centra na državnom nivou, zatim zašto je baš Kragujevac izabran za lokaciju, kao i kako izgleda selekcija zaposlenih u ovoj ustanovi, te koje će sve kadrove Data centar tražiti u budućnosti. Upravo o tim stvarima smo razgovarali sa prof. dr Mihailom Jovanovićem, direktorom kancelarije za IT i eUpravu.\nDa li ćemo za četiri godine dostići standard digitalizacije i čuvanja podataka po uzoru na Evropu?\nVeć na samom početku našeg razgovora, Mihailo kaže da je i on sam bio na startu skeptičan kada je reč o digitalnom čuvanju podataka državnih organa, što se na kraju ispostavilo kao potreba za više od 50 institucija u periodu od prethodne tri i po godine. “Ovo samo znači da imamo svest da nam je jedan ovakav centar potreban – da su podaci bezbedni, sigurni i to je zapravo veliki preokret jer kad su svi podaci na jednom mestu imamo interoperabilnost, razmenu podataka”, istakao je Mihailo.\nGovoreći o samom procesu digitalizacije podataka, on je pomenuo da je Kancelarija za IT i eUpravu krenula sa servisom Bebo, dobrodošla na svet gde u porodilištu roditelj da ime detetu i odmah ga upiše u matičnu knjigu, upiše mu prebivalište, dodatak, socijalno. “Između ostalog, podigli smo sistem za automatsku razmenu podataka između državnih organa i već sad imamo skoro 22 miliona razmenjenih podataka”, kaže naš sagovornik, objasnivši time potrebu za podizanje velikog Državnog data centra u Kragujevcu:\nNakon toga smo rekli i shvatili da je pored data centra u Beogradu potrebna još jedna veća ustanova za ovu namenu na državnom nivou. Počeli smo da tražimo lokaciju koja je morala biti na drugoj tektonskoj ploči u odnosu na postojeći data centar, da ta lokacija nije plavljena poslednjih godina unazad, da u blizini nije hemijsko postrojenje, da nije na trasi letenja aviona, da nema vojnih postrojenja i ovu lokaciju na kojoj se sada nalazi centar smo jedva našli.\nNaravno, imali smo veliku podršku premijerke i gradske uprave grada Kragujevca, koji su nam ustupili ovih četiri hektara. Ekipa koja je krenula da radi je neverovatno brzo izgradila objekat, ljudi koji vode sam data centar su fantastični, kao i svi mladi ljudi koji ovde rade.\nNa jednom velikom zidu sa ekranima, ekipa zadužena za praćenja rada centra, ima na raspolaganju sve potrebne podatke, bilo da je u pitanju funkcionisanje modula, bezbednost same zgrade ili njeno napajanje.\nKako nam Jovanović otkriva, jedan od najvećih zadataka za njega i njegov tim jeste dodatno opremanje data centra, kao i da već sledeće nedelje kreću instalacije novih državnih organa, komercijalnih korisnika i naravno, dalja promocija. “Jedna od ideja nam je da korisnici iz ostatka regiona, iz npr. Republike Srpske, Crne Gore, Severne Makedonije, pohrane podatke ovde, makar kao backup“, dodao je Mihailo.\nŠtaviše, kako smo uspeli da saznamo, generalni plan je i da celokupna državna uprava bude u ovom centru u roku od tri godine i da zahvaljujući tome svi resursi postanu elektronski i da preko računara ili mobilnih telefona mogu da se jednostano i bezbedno pružaju usluge građanima.\nMihailo nam je objasnio i da su svi sistemi duplirani (npr. dva privoda struje, dva agregata, i sve ostalo). “Verujem da kada budemo ušli u standardizaciju samih sistem da ćemo najviše za tri-četiri godine dostići najveći američki standard odnosno evropski kada je reč o digitalizaciji podataka”, istakao je on.\nPrema njegovim rečima, bezbednost podataka je na najvišem nivou, a kako je sada 21. vek, Mihailo kroz šalu ističe da očekuje da uskoro krene sa izgradnjom i treći data centar kako bi se čuvali još veći broj podataka koji će se vremenom generisati. Govoreći dalje o data centru u Kragujevcu, on kaže:\nU sklopu ovog data centra imamo mesta i za komercijalne korisnike i ugovor su već potpisali IBM i Huawei kao veliki igrači. Oni će sada početi da unose svoju opremu i fantastično je to što oni veruju u Srbiju i da će, iz tog razloga, tu i čuvati podatke. To znači da smo bezbedni, da smo dobri za strane investicije, da imamo i kadrove i tehnologiju da čuvamo nečije podatke. Sve to bi sa sobom moglo da povuče i zapošljavanje mladih ovde u Kragujevcu i šire.\nIzgradnja Državnog data centra nije bila nimalo jednostavna. Čak i nakon pronalaska adekvatne parcele, bilo je potrebno izvršiti deminiranje i uklanjanje bombi iz Drugog svetskog rata.\nTim u Kragujevcu spreman je da primi nove kolege radi efikasnijeg rada data centra\nSa predstavnicima ovog centra imali smo priliku da razgovaramo i o tome da će u pomenutom objektu biti smeštena prva državna platforma za veštačku inteligenciju. Jovanović nam je tom prilikom rekao da je Vlada donela strategiju razvoja veštačke inteligencije za period 2020.-2025. godine, a u tom akcionom planu piše da će pokušati da uspostave platformu za razvoj AI-a i da će je, iz oblaka staviti na raspolaganje univerzitetima, fakultetima i drugim institucijama, kako bi im pomogli da rade na različitim projektima vezanim za veštačku inteligenciju.\nOpisujući uspešan primer vakcinacija u Srbiji, naš sagovornik je iskoristio priliku da objasni i na koji način jedan ovakav i slični centri u procesu digitalizacije mogu da doprinesu brzoj distribuciji podataka i njihovoj primeni u realnim uslovima:\nVeoma je bitno odlučivanje i pravi podaci. Pravi primer za to su e-vakcine jer sva iskustva u razvoju ne samo data centara već i softvera, smo iskoristili da u roku od tri nedelje podignemo taj sistem za vakcinisanje građana gde u realnom vremenu pratimo kako je došla vakcina u Srbiju, odn. kako je sletela, kako ide po Srbiji, kuda se kreće, kako se smešta u magacine, kako se daje građanima, šta, sa druge strane, građani kažu kao želju na portalu eUprave, a u zavisnosti od tih želja mi upravljamo i nabavkom vakcina, koliko je to moguće, njihovom distribucijom i čuvanjem.\nDa sve to nismo imali mi bismo bili u totalnom mraku i radili bismo distribuciju vakcina na papirima, kao što se radi za grip, i niko u Srbiji ne bi znao gde je koja vakcina. To je plastičan primer koji je i doveo do rezultata da budemo zvanično drugi u Evropi po broju vakcinisanih građana, a rekao bih da smo po organizaciji verovatno prvi. To je primer kako treba da rade i svi drugi državni organi uz pomoć naprednih sistema i tehnologije.\nZgrada je opremljena najsavremenijim sistemima kako za skladištenje podataka, tako i sa sistemima bezbednosti i napajanja energijom.\nNa samom kraju, osvrnuli smo se više na to koji profil stručnjaka radi u Državnom data centru u Kragujevcu iz kojeg svakako imaju u planu da prošire svoj stručni tim u narednom periodu. Naš sagovornik dodaje da je organizacija jednog ovakvog centra živa stvar, pa su tako radili analizu sa stranim konsultantima koji su ih uputili na to kako bi trebala da izgleda struktura zaposlenih. “Pre svega, moramo imati čoveka zaduženog za Data centar u najširem smislu koji odgovara direktoru kancelarije za IT”, rekao nam je Mihailo i podvukao:\nTakođe, unutar tog sektora treba da postoji i nekoliko specijalizovanih delova koji čine ljudi koji monitorišu sva dešavanja koja se tiču tehnike. Ideja nam je da upravo iz Kragujevca imamo monitoring praktično cele Srbije. Drugi segment je održavanje kompletnih sistema, što podrazumeva održavanje agregata i svih tih sofisticiranih sistema, dok je treći segment vezan za bezbednost – video kamere, procedure, ulaza. Još uvek se uigravamo u sve te procedure jer to nije nimalo lako.\nSve u svemu, ovom centru su potrebni stručnjaci elektro struke, IT-jevci, elektro-energetska struka, mašinska struka, a za sve ove pozicije je i otvoren poziv o čemu se više informacija može naći putem kontakt forme na sajtu Kancelarije za IT i eupravu.\nKo god se javi i pošalje CV koji ispunjava kriterijume dobiće poziv iz pomenutog centra, a nakon toga sledi razgovor. Zanimljivo je i to da su se pojedini stručnjaci iz Beograda preselili u Kragujevac kako bi pomogli tamošnjim kolegama u radu na održavanju centra.\n“Ovo zaista jeste mogućnost za Kragujevac da skrene u drugi pravac razvoja, što kasnije može uticati na kvote na njihovim fakultetima, na IT odeljenja u srednjim školama itd. Takođe, data centar ima potpisane sporazume o razmeni znanja i kod nas dolaze kolege na praksu i sa fakulteta ali i iz srednjih tehničkih škola”, zaključio je na kraju Jovanović.\n4. 2. 2021. u 14:52 Odgovori\nNiti je poseban po veličini, niti je poseban po tehnologiji, a vest da je neko smestio par svojih rekova (od par miliona koliko ih ima) tu se koliko vidim proslavlja kao neverovatna stvar i investicija… Običan mini DC kakvih ima na hiljade po celoj Evropi (i bar par desetina u krugu od 1000km), ne razumem čemu tolika fama oko (uprošteno) velike sobe sa serverima?\n4. 2. 2021. u 20:48 Odgovori\nSuper Vladalina, napišite članak o tim činjenicama i referencirajte to što ste naveli, bar desetina u krugu od 1000 km nije veliki broj.\nMeni se npr izuzetno dopada što planiranom strategijom za razvoj AI planiraju da se opreme GPU klasterima i ponude univerzitetima na koriščenje, jer je to resurs koji često fali i na projektima na visoko rangiranim univerzitetima (konkretno, moje istraživanja na ETH u Cirihu često manjka instanci za pokretanje eksperimenata i da se sve uradi na vreme).\n5. 2. 2021. u 13:56 Odgovori\nHaters (Vladalina) gonna hate.\nČinjenica je da je u Srbiji ovo veoma lep projekat, nadam se da će mu naći ispravnu svrhu.\n25. 2. 2021. u 18:56 Odgovori\n“nadam se da će mu naći ispravnu svrhu”, u tome i jeste problem. Gradi se data centar, bez svrhe, i to nije nikakav problem. Ako vec traze ljude, zasto ne otvore javni konkurs za konkretne pozicije, po komercijalnim uslovima? Da vidimo koji kvalitetan IT strucnjak ce raditi za 500 EUR 8h dnevno kada to nije ni plata pocetnika? Da ne pricam koja je odgovornost odrzavati data centar.\n15. 4. 2021. u 20:45 Odgovori\nZar su plate IT strucnjaka u DDC-u zaista samo toliko?\n16. 2. 2021. u 14:02 Odgovori\nDaj Vladalina, kako mozes da napises ovako nesto ? Posvetili su samo jedan tekst necemu sto je u nasoj zemlji jedinstveno i zaista lepo izgleda. I jel bolje da mi imamo u nasme vlasnistvu tako nesto ili da nam neki strani kapital uleti sa tudjim vlasnistvom i ponudi da nam cuva nase podatke 🙂\n10. 12. 2021. u 15:35 Odgovori\nКада ће ДДЦ објавити конфигурцију и софтвеску подршку за њихово коришћење и у областима изван обраде база података и вештачке интелигенције?\n10. 12. 2021. u 15:36 Odgovori\nOčekujem vaš komentar na moje pitanje. Hvala


Zeličenok: Priče o sistemskom dopingu u Rusiji su politika\nBeta 10. novembra 2015. 19:00\nVršilac dužnosti predsednika Atletskog saveza Rusije (VFLA) Vadim Zeličenok rekao je danas da je izveštaj Svetske anti-doping agencije (WADA), u kojem je zatraženo da se ruski sportisti suspenduju iz svih takmičenja zbog sistemskog dopinga, politički motivisan.\nWADA je u izveštaju navela da su se prethodnih godina ruski atletičari sistemski dopingovali i da je vlada učestvovala u zataškavanju. WADA je preporučila da se ruski sportisti suspenduju iz svih takmičenja, a ako Međunarodna atletska federacija (IAAF) to usvoji, Rusija neće učestvovati na Olimpijskim igrama u Rio de Žaneiru 2016. godine.\n„Nadam se da to neće uticati na moral naših sportista. Tu ima elemenata političkog odstrela, pošto su mnoge stvari u izveštaju opisane na pristrasan način“, rekao je Zeličenok, preneli su britanski mediji.\nPredsednik IAAF Sebastijan Kou rekao je da Rusija do kraja nedelje mora da odgovori na optužbe WADA da je država sponzorisala doping, ali i o iznudama novca od sportista kako bi se prikrili njihovi pozitivni rezultati na doping testovima.\nBivši direktor Anti-doping agencije Rusije Nikolaj Durmanov rekao je da su optužbe „potpuno besmisene“ i nazvao ih „književnim delom rađenim po političkoj naredbi“.\nDmitrij Peskov, portparol predsednika Rusije Vladimira Putina, odbacio je optužbe o sistemskom dopingu.\n„Sve dok ne predstave neke dokaze teško je prihvatiti optužbe, koje su prilično neosnovane“, rekao je Peskov.\nNa prethodinim Olimpijskim igrama u Londonu 2012. godine Rusija je bila četvrta po broju osvojenih medalja sa 80 odličja. Ako bi se oduzele medalje atletičara, Rusija bi imala 20 medalja manje.\nDirektor Anti-doping agencije Rusije Nikita Kamaev rekao je da je laboratorija u Moskvi, u kojoj su se obrađivali uzorci i obavljali doping testovi zatvorena, pošto joj je WADA suspendovala akreditaciju.\nOn je naveo da su optužbe o postojanju druge tajne laboratorije i navodne uloge ruske tajne službe u prikrivanju dopinga „fantazija“.\n„To je apsolutna glupost, ljudi imaju bujnu maštu. Uopšte ne stoje priče o postojanju tajne laboratorije u podrumu Lubjanke. Ljudi koji to tvrde žive u eri filmova o Džejmsu Bondu“, rekao je Kamaev.


ŽIVOT VAM JE UGROŽEN: Žene ovo obožavaju, da rade, a preti im opaka bolest | Najnovije vesti - Srbija danas\n26.03.2019. • 16:48 Srbija Danas/Blic\n75 posto veće šanse, za dobijanje raka kože!\nPorast popularnosti solarijuma jedan je od ključnih razloga za sve veći broj obolelih od raka kože, posebno među mladim ženama, tvrde stručnjaci. To govore i podaci Svetske zdravstvene organizacije (450.000 slučajeva godišnje u svetu).\nDevojčice se otimaju za termine u solarijumu kako bi na predstojećim maturama bile preplanule.\nPRESTANITE, DA HRANITE DECU OVIM: Omiljeni slatkiši koje dajete mališanima mogu biti opasni po U Srbiji se godišnje otkrije od 500 do 600 novih slučajeva obolelih od melanoma, a prema podacima Instituta za javno zdravlje "Batut", zabeležen je porast obolevanja kod mladih koji imaju do 29 godina, i to pre svega kod devojaka.\nUltraljubičasti zraci direktno su povezane s tumorima, a najosetljiviji period u čovekovom životu, kada je koža u pitanju, jest onaj do 15. godine. Tada koža najviše pamti, a kasnije plaća cenu izlaganja UV zracima.\nPosledice neumornog izlaganja u solarijumu mogu biti opekotine, alergijske reakcije, umnožavanje mladeža ili pak prelazak mladeža u melanom.\nPojačan nadzor na salonima\nDr Zoran Panajotović, pomoćnik ministra zdravlja i načelnik Sektora za inspekcijske poslove, potvrdio je da će biti pooštreni uslovi za korišćenje solarijuma, kao i inspekcijski nadzori nad salonima.\n- Biće tačno propisano izlaganje i određivanje minutaže, koliko telo može da primi zračenja. U konsultaciji smo sa udruženjima dermatologa koja će nam dati stručne okvire za korišćenje solarijuma. Naročito će se voditi računa o tipu kože. Na taj način ćemo učiniti da solarijumi koliko-toliko budu bezbedni. Takođe, prvi put primenjivaće se i kaznene odredbe, kako za salone kozmetike, tako i za pojedince koji se ogluše o pravila - kaže Panajotovi\nA post shared by Salon Morena (@salon_morena) on Jun 22, 2018 at 3:38am PDT\nPotpuna zabrana solarijuma za sve\n- Imajući u vidu da postoje različita viđenja korišćenja solarijuma i da su neke zemlje već zabranile njegovu upotrebu, EU je dala preporuka da se solarijumi više ne koriste. I Srbija će se voditi tim preporukama i, ukoliko stav EU po tom pitanju bude definitivan, donećemo odluku u skladu sa tim - kaže Panajotović.\nNakon mnogih istraživanja, Svetska zdravstvena organizacija je saopštila da je nastanak melanoma kod mladih direktno povezan sa odlaskom u solarijum. SZO je, takođe, solarijum proglasila za kancerogen prvog reda i da spada u istu kategoriju kao cigarete i rak pluća.\nsolarijum bronzani ten rak


Konvoj vojnih vozila ušao u Šid /foto/ - 16.05.2020, Sputnik Srbija\nNa osnovu naređenja predsednika Aleksandra Vučića, odluke ministra odbrane Aleksandra Vulina i naređenja načelnika Generalštaba generala Milana Mojsilovića... 16.05.2020, Sputnik Srbija\n© Foto : Ministarstvo odbrane/Jovo MamulaVojska Srbije u Šidu\nNa osnovu naređenja predsednika Aleksandra Vučića, odluke ministra odbrane Aleksandra Vulina i naređenja načelnika Generalštaba generala Milana Mojsilovića, Vojska Srbije počela je obezbeđenje prihvatnih centara na teritoriji Opštine Šid, radi pružanja pomoći Ministarstvu unutrašnjih poslova, saopštilo je Ministarstvo odbrane.\nVojska Srbije u Šidu\nVojska Srbije će, kao i do sada, čuvati bezbednost svih građana, izvršavati naređenja i preduzimati sve mere radi realizacije dodeljenih zadataka u skladu sa zakonom i Pravilom službe, navodi se u saopštenju.\n© Foto : Ministarstvo odbrane/Jovo MamulaVojska Srbije štiti bezbednost građana.\nVojska Srbije štiti bezbednost građana.\n© Sputnik / Ministarstvo odbrane/Jovo MamulaHitna upotreba vojske u Šidu van redovnih zadataka.\nHitna upotreba vojske u Šidu van redovnih zadataka.


Avion "Er Fransa" sa 228 ljudi nestao iznad Atlantika\nod Admin taj Pon 1 Jun 2009 - 15:59\nKompanija "Er Frans" saopštila je da je iz njenog aviona sa 228 putnika i članova posade, koji je nestao s radara, rano jutros u 1,14 sati po srednjoevropskom vremenu poslata poruka da je došlo do kratkog spoja nakon što je letelica prošla kroz olujnu oblast sa jakom turbulencijom iznad Atlantika.\nAvion "Er Fransa" sa 228 putnika i članova posade na liniji od Rio de Žaneira do Pariza nestao je danas sa radarskih ekrana po preletanju "dobrog dela" Atlantika, saopštilo je brazilsko vazduhoplovstvo.\n"Avion je prešao dobar deo Atlantika u trenutku našeg poslednjeg kontakta", izjavio je portparol brazilskog vazduhoplovstva, javlja Rojters.\n"Erbas 330" je poleteo iz Rija de Ženeira juče u 19 časova i trebalo je da sleti na pariski aerodrom "Šarl de Gol" u 11,10 sati.\nAvion je nestao sa ekrana je jutros u 8 sati iznad Atlantika blizu afričke obale u zoni koja je slabo pokrivena radarima, objasnio je francuski stručnjak na radiju "Evropa 1".\nNa francuskom aerodromu vlada velika zabrinutost i otvoren je krizni centar za porodice putnika koje su počele da pristižu.\nNema nikakve nade za avion "Er Fransa" (AF 447), koji je jutros nestao sa 216 putnika i 12 članova posade iznad Atlantika u blizini afričke obale, javljaju francuski elektronski mediji citirajući neimenovane izvore iz avijacije.


Razmenjena su mišljenja o aktuelnim političkim pitanjima u Srbiji, sa posebnim osvrtom na pregovore o budućem statusu Kosova i Metohije i priključenje Srbije Evropskoj uniji.\nDe Monbrijal je konstatovao da se Srbija nalazi u teškom položaju, pred donošenjem teških i dalekosežnih odluka. Poredeći našu situaciju sa onom u kojoj se Francuska našla u periodu pre Četvrte republike i dolaska De Gola na vlast, on je ukazao da su teškoće i sporost kod formiranja nove vlade rezultat nespremnosti da se preuzme odgovornost za odluke koje moraju biti donete u narednom periodu. Francuski akademik je izneo stav da evropska javnost u ovom trenutku nije naklonjena Srbiji i da bi naši zahtevi morali da budu “u skladu sa realnošću”.\nOn je posebno naglasio značaj saradnje sa Tribunalom u Hagu i izneo mišljenje da buduća vlada mora da preduzme opipljive korake za punu saradnju sa ovim sudom,kako bi bili obnovljeni pregovori o pridruživanju Evropskoj uniji.\nOsvrćući se na izlaganje gosta iz Francuske, narodni poslanici su ukazali da se predloženim planom Ahtisarija poništava Rezolucija SB UN 1244, što će imati nesagledive posledice po bezbednost i stabilnost u regionu. Nijedna zemlja, a pogotovo jedna evropska demokratska zemlja i članica OUN, kako su istakli, ne bi prihvatila oduzimanje dela svoje teritorije.\nZa Srbiju je prihvatljivo kompromisno rešenje, a to je najšira autonomija Kosova i Metohije u okviru države Srbije, dok se u Ahtisarijevim planom otvaraju vrata za nezavisnost Kosova, što ne predstavlja kompromis, već povlađivanje jednoj strani. Time bi se, kako je rečeno, na teritoriji Srbije stvorila druga albanska država.\nNarodni poslanici istakli su da je Srbija jasno opredeljena za punu saradnju sa Haškim tribunalom i rešena da se ona dovrši.


SLUČAJ "KRUNIĆ": Đukanovića čuvali kao Kotarana - Opcija\nSLUČAJ “KRUNIĆ”: Đukanovića čuvali kao Kotarana\n15-06-2019 Hronika, Vijesti\nBenedi Đukanović, osumnjičeni za ubistvo banjalučkog privrednika Slaviše Krunića i njegovog radnika obezbjeđenja Žarka Pavlovića, u petak je, tokom dovođenja u Okružni sud u Banjaluci, na sebi imao pancirni prsluk, baš kao svojevremeno i serijski ubica iz Kozarske Dubice Goran Kotaran.\nTakve scene viđali smo rijetko i prilično davno – na primjer još 2007. godine, kada se sudilo Kotaranu, kojeg danas mnogi znaju i po nadimku – balkanski Hanibal Lektor.\nU sudnici se Đukanović, obučen u istu majicu i hlače koje je nosio i u srijedu naveče, kada se predao policiji u Sarajevu, zadržao manje od sat vremena, nakon čega izjavu nisu davali ni odbrana ni tužilac, ali se oglasio sud, u čiju sudnicu novinari nisu mogli ući tokom ročišta.\n“Pritvor je određen zbog bojazni od bjekstva”, rekla je Slavica Divjak, portparol ovog suda.\nPritom je Vesna Rujević, koja je Đukanovićev advokat po službenoj dužnosti, ekspresno uložila žalbu, a sud bi o tome odluku trebalo da saopšti već u ponedjeljak.\nDragica Tojagić, portparol Republičkog javnog tužilaštva, podsjetila je da je Đukanoviću pritvor određen ranije radi opasnosti od bjekstva.\n“Đukanović i njegov branilac su se protivili, a tužilac je ostao pri stavu da mjera pritvora ostane na snazi. Nakon odluke Okružnog suda da mjera pritvora ostane na snazi, Đukanović je vraćen u Kazneno-popravni zavod Banjaluka”, rekla je Tojagićeva.\nDok sud razmatra žalbu, Đukanović ostaje iza brave, a ako žalba bude odbačena, u KPZ-u će provesti mjesec dana, s tim što se taj period računa od momenta hapšenja.\n“Tokom dovođenja Đukanovića u sud i povratka u pritvor nije bilo nikakvih problema. Da sve tako protekne, pobrinuli su se pripadnici Interventne jedinice Sudske policije RS. Na potezu je tužilac, koji će, očekuje se, za koji dan saslušati Đukanovića”, otkrivaju izvori “Nezavisnih”.\nĐukanovića terete za dvostruko ubistvo i pokušaj ubistva od 22. aprila, kada su u Glamočanima, kod Laktaša, ubijeni Krunić i Pavlović, a ranjen vozač Goran Ilić.\nUbijen je tada i napadač Željko Kovačević. Drugi osumnjičeni Emilio Baldo ubrzo je uhapšen. U pritvoru je, uz Đukanovića i Baldu, i bokser Rodoljub Gajić, radnik firme “Sector Security”, koji se dovodi u vezu s ubistvom svog poslodavca.


Izvor iz EU: Nastavlja se - BIGportal.ba\nKako su za RSE rekli izvori iz EU, razgovori u Briselu delegacija Beograda i Prištine sa izaslanikom EU za dijalog Miroslavom Lajčakom biće nastavljeni i danas.\nDve delegacije sastale su se u sredu zasebno sa Lajčakom i razgovori su vođeni u nekoliko navrata. Glavni pregovarač Beograda, direktor Kancelarije za KiM Petar Petković nešto pre 21 čas završio je bilateralne razgovore sa specijalnim predstavnikom.\nNekoliko sati pre toga, šef prištinske delegacije Besnik Bisljimi, napustio je zgradu EEAS. On je potom novinarima sapštio da je dogovor o krizi na severu Kosova i registarskim tablicama postignut i da se čeka potvrda iz Beograda.\nIpak, portparol EU Peter Stano izjavio je nakon toga da još ništa nije gotovo i da su razgovori i dalje u toku.\nSrpska delegacija je negirala da postignut bilo kakav dogovor.\nSrbi na sjeveru Kosova i Metohije jedanaesti dan na barikadama


Sve je više stranih vina čije etikete aludiraju na Grčku, a "cilj je, naravno, obmanjivanje potrošača u inostranstvu koji kada, recimo, vide naziv 'Egeo' ili 'Georgos Santorini', pomisle da kupuju grčko vino", piše atinski list Katimerini.\nUdruženje proizvođača vina Grčke je slične primere našlo i u Poljskoj i Nemačkoj.\nVino Egeo, sorte grožđa malbek, i vino Egeo, od sorti kaberne sovinjon i merlo, proizvode se i flaširaju u Turskoj, a vino Georgos Santorini jedan grčki iseljenik pravi, kako tvrdi, od grožđa grčke loze koja raste u SAD.\nList kao vina koja aludiraju na grčko poreklo, navodi i ona koja nose etiketu Alexander the Great, pogrešno tvrdeći da se proizvode u Makedoniji jer te nazive nose međusobno konkurentska vina iz Izrela i Bugarske.\nBugarska, kako ispravno navodi list, proizvodi vino Ancient Thrace (Drevna Trakija), što, po grčkim vinarima i Katimeriniju, takođe aludira na Grčku jer se njena severoistočna pokrajina naziva Trakija.\nZbog niza takvih slučajeva, Udruženje proizvođača vina je zatražilo sastanak s ministarstvima spoljnih poslova i poljoprivrednog razvoja Grčke.\nTako je ove nedelje odlučeno da se svim grčkim ambasadama u svetu pošalje hitan "cirkular", s nalogom da do kraja juna "identifikuju i prijave etikete vina iz trećih zemalja koje nalikuju na grčka vina", prenosi list.\nKada stignu izveštaji ambasada, "grčka vina će se zaštititi uz pomoć pravnih sredstava", piše u saopštenju sa sastanka.\nZa vina od grčkih sorti grožđa registrovanih u EU, postoje i pravna sredstva Unije, dok je za takva vina u SAD, relevantan samo međudržavni sporazum, piše u članku.


Nadam se da će, kada budete čitali ovaj tekst, svi naši predstavnici na teniskom turniru Rolan Garos u Parizu biti plasirani u naredno kolo, a neki do tada možda čak i u četvrtini finala. Osim što svi želimo puno uspeha našim sportistima, a tenis je trenutno jedan od popularnijih u Srbiji, sigurno se pitate kakve veze ova tema ima sa informacionim tehnologijama. Verovatno ste primetili sistem nazvan “sokolovo oko” (eng. hawk-eye) koji se od pre nekoliko godina zvanično primenjuje na teniskim turnirima, a koji u nekim slučajevima čak omogućuje igraču da ospori odluku linijskog ili glavnog sudije. Premda ono što vidimo na TV ekranu deluje kao jednostavan snimak iz vazduha, u pozadini se krije veoma napredno rešenje koje uključuje kompleksnu softversku aplikaciju sa elementima veštačke inteligencije.\nHawk-eye, grubo govoreći, predstavlja sistem koji se sastoji od najmanje četiri super-brze video kamere koje su postavljene na određene delove terene pod različitim uglovima. Ove kamere istovremeno prate igru i snimke šalju namenski razvijenom softverskom sistemu na procesiranje. Poseban podsistem za prepoznavanje oblika “pronalazi” lopticu na snimcima, da bi zatim metodom triangulacije bio određen njen položaj u prostoru i praktično iscrtana trodimenzionalna putanja lopte. Aplikacija poseduje i precizan model terena, kao i podatke o pravilima igre da bi mogla da obradi, izračuna i odredi brojne parametre dešavanja u igri. Zbog toga upravo ovom sistemu možemo da zahvalimo i za sve one prelepe grafike koje možemo da vidimo u prenosima, kao što su trajektorija loptice, grupisanje različitih vrsta udaraca i druge korisne statistike koje tajne “belog” sporta čine još zanimljivijim i razumljivijim gledaocima.


Situacija stabilna, u toku popis štete na području Istočne Ilidže - Poplave u BiH - 2021\nSituacija stabilna, u toku popis štete na području Istočne Ilidže\nFoto: Srna | Božović: Situacija stabilna, u toku popis štete na području Istočne Ilidže\nSrna 09.11.2021 15:18\nISTOČNO SARAJEVO - Na području opštine Istočna Ilidža poslije poplava situacija je stabila, a komisije popisuju pričinjenu štetu, izjavio je Srni načelnik opštine Marinko Božović.\nBožović je istakao nekoliko tačaka koje su se pojavile kao problematične, između ostalog, jedna je na Kasindoslskoj rijeci na dijelu koji je uzvodno uz Ulicu Boška Vujadina gdje se rijeka približila lokalnom vodovodu sa kojeg se djelimično snabdijeva i Bolnica "Srbija".\nOn je naglasio da su ekipe na terenu i mišljenja je da će uspjeti da spriječe da se cjevovod prekine.\nBožović je dodao da je u toku sanacija dijela Ulice Druge sarajevske brigade, a obezbijeđena je i benzinska pumpa kojoj je prijetila rijeka Željeznica.\n"Na terenu su i projektanti iz `Voda Srpske` koji rade reviziju postojećeg projekta i za petak smo dogovorili sastanak kada će se znati dalji konkretniji koraci u vezi sa ovim projektom", istakao je on.\nBožović je naveo da popisne komisije aktivno rade na terenu, jedna popisuje štetu nastalu na zemlji koja je usljed erozije i visokih voda odnesena, a druga popisuje materijalnu štetu na individualnim objektima.\nSnabdijevanje strujom i vodom je uredno, škole rade redovno, osim Osnovne škole "Jovan Dučić" u kojoj, najvjerovatnije, ni sutra neće biti nastave.


KOVACEVIC ANTIKVITETI I RODOSLOVI: KELTSKI NOVAC U ISTOCNOM SREMU\nJedna od najvaznijih pojava koja prati ucvrscivanje keltske politicke i ekonomske vlasti jeste upotreba i kovanje sopstvenog zlatnog,srebrnog i bronzanog novca.\nU vreme kada su se Kelti Skordisci naselili u Podunavlju najpopularnija moneta na ovim prostorima bila je srebrna tetradrahma Filipa II Makedonskog.Na aversu je imala predstavu bradate glave zevsa (mozda i Filipa),a na reversu konjanika sa natpisom ФIЛIППОY.\nPosthumne emisije Filipove tetradrahme kovane su do pocetka 3.veka stare ere,a prve imitacije ,verovatno, su se pojavile na prelazu izmedju 4. u 3. vek pre nase ere.To su verna podrazavanja,koja sa vise ili manje uspeha oponasaju original,i nastala su na teritorijama severno od Makedonije,prvenstveno u Podunavlju.\nKovanje ovog novca mogli su zapoceti Tracani,ali su im se ubrzo pridruzile i ostale populacije koje su naseljavale ove krajeve.Filipova tetradrahma bila je prva siroko prihvacena moneta i verovatno je u svesti balkanskih varvara dugo predstavljala osnovni pojam za novac.Iako ce se imitirati i neki drugi tipovi novca (Aleksandra Velikog,peonskog kralja Audoleonta itd.) motiv bradate glave sa lovorovim vencem na aversu i konjanikom ili konjem na reversu,i pored raznih transformacija,ostace do kraja odlika varvarskog kovanja.\nSkordisci su se brzo ukljucili u voaj proces i prekinuli sa „ropskim podrazavanjem“ originalnog novca,dajuci sopstvenom novcu sasvim autentican izraz,tako da su nastali posebni,u nauci prihvaceni,tipovi kao sto su SREMSKI TIP, TIP KRCEDIN I i KRCEDIN II i to je jedan od doprinosa nauci koji je nastao na teritoriji nase opstine.\nTo su emisije srebrnog novca kovane u njihovoj prestonici smestenoj na lokalitetu VIS kod Krcedina,veoma dobrog kvaliteta i cesto zavidnog umetnickog izraza.\nO nalazima novca 3. i 2. veka stare ere imamo dosta podataka.Pojedinacni nalazi su veoma cesti,ali u vecini slucajeva nezvanicni jer su plen pljaclkasa i svercera starim novcem,a vecina primeraka u muzejima potice iz rasturenih ostava.Ocigledno je ,na osnovu dobre ocuvanosti,da novac nije bio cesto u opticaju,vec se ,po svemu sudeci,nalazio u rukama lokalne keltske aristokratije.\nNe racunajuci opljackane ostave od cak nekoliko hiljada komada koje su pronadjene u poslednjih 10-15 godina i prodate stranim kolekcionarima,kao osnovu izucavanja keltskog novca uzimamo dve ostave iz Krcedina.Jedna je pronadjena na potesu Planina i sadrzavala je 72 komada,a druga na potesu Vec i sastojala se od 881 komada,i u njima se, uz keltske imitacije ,nalazio i novac Aleksandra velikog,Filipa II,Lizimaha,Antigona,Kasandra i denari rimske republike.\nOstave iz Krcedina predstavljale su znacajnu imovinu,koja je stecena najverovatnije vojnickim uslugama jer pojava keltskog novca u njima svedoci da nikako nisu mogle biti rezultat neke pljacke,vec samo nagrade.\nTako je i lokalni i strani srebrni novac uglavnom cirkulisao unutar viseg sloja i prevashodno sluzio za zadovoljavanje politickih ciljeva i drustvenih obaveza.\nOd kraja 3. i pocetka 2. veka stare ere,kovanje je sve intenzivnije i pocinju da se javljaju neke karakteristike koje vode formiranju jednog jedinstvenog keltskog tipa novca.\nOva pojava se odvijala zajedno sa formiranjem prave politicke uprave keltske zajednice i rezultirala je pojavom SREMSKOG TIPA novca.\nNegde od sredine 2. veka stare ere u istocnom Sremu pocinje kontinuirano kovanje novca koji je veoma specifican pa ga mozemo nazvati pravom monetom Skordiska, a ne pukom imitacijom makedonskih i grckih kovanica.\nSa postepenim opadanjem tezine,kvarenjem legure srebra i prelaskom na bronzu,kovanje ovog novca potrajace sve do sredine I veka stare ere.Ali uprkos slabljenju kvaliteta srebrnog novca,Kelti ,ko zna na koji nacin, ,paralelno sa bronzanom i iskvarenom srebrnom,uvode zlatnu monetu,male tezine,ali ipak i na taj nacin daju do znanja da njihova moc jos uvek traje.\nNovac Skordiska nalazimo na celokupnoj teritoriji kojom su vladali,ali ipak sa najvecom koncentracijom na teritoriji sadasnje opstine Indjija.\nPored SREMSKOG TIPA ,na ovom prostoru pojavice se jos dve vrste keltskog novca ISTOCNOSLAVONSKI TIP (iako se najvise nalazi i kovan je u istocnom Sremu ,prvi put je pronadjen u Slavoniji ,pa je tako i dobio ime) i TIP KRCEDIN (podeljen u dve varijante).\nPoslednji pokusaj Skordiska da iskazu svoju moc i zadrze sopstvenu monetu pada u kraj 1.veka pre nase ere kada iz svojih istocnosremskih kovnica izbacuju velike kolicine takozvanih MINIMA .srebrnih i zlatnih novcica pojednostavljene predstave i veoma male tezine.\nSamostalno kovanje Skordiska obuhvata period njihove najvece politicke moci (2. vek star ere),a rapidno opadanje kvaliteta njihovog novca ,poklapa se sa vremenom slabljenja i poraza koje im zadaju Rimljani.\nNovac Skordiska postepeno potiskuju srebrne drahme grckih gradova Apolonije (sada Valona) i Dirahiona (Drac),pronadjen skoro na svakom keltskom lokalitetu u opstini Indjija.Mada se sporadicno javljaju i ranije ,od pocetka 1.veka stare ere,ove drahme ce preplaviti veliki deo Balkana,Podunavlje i cak Karpatski basen,i potiskujuci lokalna kovanja postace cak neka vrsta medjunarodne monete.Puteve kojima drahme stizu na teritoriju indjijske opstine pratimo na osnovu mnogobrojnih nalaza.\nJedan put je vodio od jadranske obale,dolinama Neretve i Bosne do Save,a drugi sa juga ,dolinom Morave.Koncentracija ovih drahmi oko Save i Dunava nije i kraj njihovog puta,cemu svedoce i mnogobrojni nalazi iz danasnje Rumunije.\nOd sredine 1. veka stare ere drahme Apolonije i Dirahiona postepeno ce zameniti rimski republikanski denari,cija pojava prethodi rimskim operacijama za osvajanje Srema.\nRimski republikanski denari su ,najverovatnije, jedno vreme i kovani na ovom prostoru ,cemu svedoci i nalaz kalupa za kovanje novca, sa reversom legionarskog denara Marka Antonija, nedaleko od Sremske Mitrovice.\nDenari Marka Antonija su nalazeni i u stotinama primeraka u istocnom Sremu,cak je i jedan par vekova stariji rimski novcic pronadjen na lokalitetu Vodice kod Novih Karlovaca sa aversnim prikazom dvostruke Janusove glave i konjskim cetvoropregom (Quadriga) na reversu.\nSlican novcic ali u bronzi pronadjen je i u Krcevinama kod Indjije ,takodje sa Janusom na aversu,ali sa pramcem rimskog broda ,trireme,na reversu.\nZanimljivo je pomenuti da su balkanski varvari ,napustajuci lokalno kovanje novca,i tokom 1. veka pre nase ere nastavili sa praksom imitiranja monete koja je tada bila najvise u opticaju.Kao sto su nekada preuzeli Filipovu tetradrahmu,sada su to sporadicna kovanja po ugledu na pomenute drahme Apolonije i Dirahiona ili rimske republikanske denare.\nNalazi novca ,uglavnom,se mogu dovesti u vezu sa tadasnjim naseljima.Mnogobrojne drahme i denari koje nalazimo na teritoriji indjijske opstine,posledica su sve gusce mreze naselja i sve intenzivnijih odnosa,u kojima je novac igrao znacajnu ulogu.Kao oblast sa najvecom koncentracijom varvarskog novca,drahmi i denara,opet se izdvaja istocni Srem,kao najvitalniji deo teritorije Skordiska tokom svih perioda njihove vladavine.\nОбјавио Unknown у 06:38


LIČNOST DANA Ahmed Žilić\nNije nikakvo iznenađenje da je advokat Žilić dobitnik prestižnog priznanja\nŽilić: Prepoznat dugogodišnji angažman\nUgledni sarajevski advokat Ahmed Žilić ovogodišnji je dobitnik međunarodne nagrade za životno djelo Hrvatskog helsinškog odbora za ljudska prava (HHO). Nagrada mu je uručena u Zagrebu, a dodjeljuje se pojedincima „koji su u svojim sredinama, van granica Hrvatske, dali značajan doprinos razvoju i praksi ideje ljudskih prava“.\nNije nikakvo iznenađenje da je advokat Žilić dobitnik prestižnog priznanja, s obzirom na njegov dugogodišnji angažman na polju zaštite ljudskih prava posebno u postdejtonskoj BiH kada su ta prava masovno kršena na štetu pojedinaca i grupa. Kao advokat zastupao je radnike mnogih uništenih privrednih subjekata, organizacija itd.\nJoš 1996. godine izdao je knjigu „BiH, kodeks ljudskih prava“ u kojoj su po prvi put objavljeni integralni tekstovi Ustava FBiH i Dejtonskog ustava BiH.\nInače, preksinoćnjja svečanost dodjele nagrada upriličena je u povodu 70. godišnjice usvajanja Opće deklaracije o ljudskim pravima, a održana pod visokim pokroviteljstvom predsjednice Republike Hrvatske Kolinde Grabar-Kitarović.\nAhmed Žilić Advokat Sarajevo\nSaznajemo: Advokat Žilić ponovo pisao direktoru OSA-e: Zukiće prati paralelna obavještajna organizacija?!\nAdvokat Amira Zukića: Štitite političke nalogodavce i one koji šalju mafijaške poruke


Konferenciju je otvorila koordinatorka Dečije nedelje, Tatjana Mitić, pozdravivši sve prisutne i upoznavši ih sa ovogodišnjim motom manifestacije koji glasi “Neću da brigam, hoću da se igram!”. Inače, moto, (kao i program dešavanja tokom Dečije nedelje) donosi Ministarstvo za rad, zapošljavanje, boračka i socijalna pitanja, a ovim želi da se ukaže na potrebu za stvaranjem boljeg okruženja za decu u kojem ona mogu zaista da se igraju, relaksiraju i razvijaju bez briga i bezbedno, ali pre svega u skladu sa uzrastom deteta.\nDalila Dujaković, zamenica predsednika opštine Bečej, pohvalila je izuzetno bogat program ovogodišnje manifestacije i podsetila da je ova manifestacija od izuzetnog značaja jer skreće pažnju najšire javnosti na prava i potrebe dece.\n“Pre svega, potrebno je stalno raditi na podizanju svesti o položaju deteta u našem društvu, kao i poboljšanju kvaliteta života najmlađih. U interesu dece je kontinuirana saradnja između porodice, obrazovnih i kulturnih institucija, institucija za socijalnu i zdravstvenu zaštitu, a sve to uz podršku lokalne samouprave” kaže zamenica predsednika opštine. Ona je skrenula pažnju i na činjenicu da je opština Bečej realizovala nekoliko projekata vezanih upravo za poboljšanje uslova života i školovanja najmlađih. Između ostalih, tu spadaju i sanacija sanitarnih čvorova u školama “Sever Đurkić” i “Zdravko Gložanski”, izgradnja zone škole kod OŠ “Zdravko Gložanski” i škole za osnovno i srednje obrazovanje “Bratstvo”, zamena podstanice za grejanje u Tehničkoj školi i izgradnja parkinga ispred centralnog objekta vrtića. Ovu priliku, ona je iskoristila i da pozove sve pojedince, preduzetnike i privrednike sa teritorije opštine Bečej da uzmu aktivno učešće u realizaciji aktivnosti manifestacije “Dečija nedelja”.\nNa dugogodišnju tradiciju ove manifestacije, ukazala je predsednica Društva prijatelja dece Bečej, Izabela Šormaz, ukazavši na to da ovo nije samo lokalna manifetacija, već da je još zakonom iz 1987. godine uvedena na nacionalnom nivou, te da se od tada realizuje svake prve pune nedelje oktobra širom države. Takođe, ona je podsetila da se sve aktivnosti, programi i ciljevi manifestacije realizuju u skladu sa najznačajnijim međunarodnim konvencijama, pre sve u skladu sa konvencijom UN o pravima deteta kojom se deci garantuju četiri osnovna prava (pravo na opstanak, život i razvoj; pravo na najbolji interes deteta, pravo na nediskriminaciju i pravo na participaciju). Šormaz je iskazala žaljenje što smo danas svedoci mnogobrojnih kršenja ovih prava u našem okruženju. S tim u vezi, ona je istakla poseban značaj ovogodišnje Dečije nedelje budući da ona označava početak rada na izradi novog Lokalnog akcionog plana za decu, strateškog dokumenta koji je toliko značajan da bez njega opštine ne mogu ni konkurisati za određene međunarodne projekte i finansijska sredstva iz oblasti dečije zaštite. Osvrnuvši se na sam moto manifestacije, rekla je: “Igra iz pedagoško-psihološkog smisla znači najvažniji podstrek za razvoj deteta i ona, u stvari, doprinosi da se formira emocionalno stabilno, socijalizovano i odgovorno mlado ljudsko biće. A uz to, i moralne norme se stiču u pravilnim aktivnostima dečije igre”\nČaba Štefaniga, član Opštinskog veća za kulturu, pohvalio je kako moto, tako i program ovogodišnje manifestacije uz to naglasivši da je cilj opštine Bečej da se zaista stvori jedno takvo okruženje u kojem deca mogu da uče, žive i da se igraju bez briga. Kao naročito bitno, podvukao je da je veliki broj organizacija civilnog društva i institucija u Bečeju uključen u realizaciju programa, čime je stvoren zaista kvalitetan tim što je, opet, rezultiralo kvalitetnim i ispunjenim programom tokom cele ove nedelje.\nKoordinatorka Dečije nedelje, Tatjana Mitić, nadovezala se ukratko predstavivši plan aktivnosti za ovu Dečiju nedelju, poseban akcenat stavivši na sam prvi dan Dečije nedelje. “Ponedeljkom počinje humanitarna akcija “Deca deci” i to je već tradicionalno, na republičkom nivou, uključene su sve vaspitne i obrazovne ustanove, do četvrtka sakupljaju školski pribor i igračke. U četvrtak, u periodu od 9 do 12 časova, nose u Centar za decu i mlade i predaju tamo” rekla je Tatjana Mitić. Što se drugih aktivnosti tiče, ona je istakla niz aktivnosti u Narodnoj biblioteci, Dan otvorenih vrata u opštini Bečej, kao aktivnosti predviđene za ponedeljak. Što se predviđenog Eko dana u Goranskom parku tiče, ona je iskazala žaljenje što je zbog loših vremenskih prilika on morao biti otkazan. Za naredne dane Dečije nedelje predviđene su lutkarske predstave, tradicionalno crtanje dece iz vrtića ispred svojih objekata, predstave za decu u Gradskom pozorištu, otvaranje izložbe igračaka u Gradskom muzeju i još mnogo toga. Kao najznačajniju aktivnost, ona je istakla veliko dešavanje u petak kod Sportskog centra gde će biti postavljeni kreativni štandovi, organizovan izbor za princa i princezu Dečije nedelje, dodeljena lenta “Građanin po meri dece” i organizovan dečiji vašar. U slučaju kiše i lošeg vremena, aktivnosti se sele u sam Sportski centar. Posebnu pažnju skrenula je na činjenicu da će parking ispred Sportskog centra biti zatvoren zbog bezbednosti dece, te je zamolila roditelje da parkiraju na drugim za to predviđenim lokacijama.\nNa kraju, čast da i zvanično otvori Dečiju nedelju pripala je Dalili Dujaković, zamenici predsednika opštine koja je još jednom poželela sreću svim učesnicima i realizatorima manifestacije čime je ovogodišnji program Dečije nedelje i zvanično otpočeo.\nPogledajte PROGRAM ovogodišnje Dečije nedelje.


Policija je saopštila da je oduzeto skoro 3.700 stabljika marihune\nSlužbenici Centra bezbjednosti Podgorica sproveli su višenedeljnu akciju i otkrili do sada najveći zasad marihune u Crnoj Gori, saopšteno je 21. jula iz Uprave policije.\n"Danas je policija lišila slobode M.G. (34) iz Podgorice zbog postojanja osnovane sumnje da je izvršio krivično djelo neovlašćena proizvodnja, držanje i stavljenje u promet opojnih droga i krivično djelo nedozvoljeno držanje oružja i eksplozivnih materija", piše u saopštenju.\nAkcija kodnog naziva "Dvogled" uspješno je realizovana 21. jula nakon što je policija utvrdila stanje na terenu i naredila pretres porodične kuće i imanja osumnjičenog u naselju Rvaši koje pripada opštini Cetinje, naveli su iz Uprave policije.\n"Dolaskom na imanje prijavljenog zatečeno je sedam većih plantaža na kojima su pronađeni zasadi 3.346 stabljika veličine do dva metra i 347 saksija sa zasadima marihuane", saopštila je Uprava policije.\n"Preradom i prodajom navedene biljne materije osumnjičeni bi dobio vešemilionski iznos novca. Akcijom je spriječeno da navedena droga bude krijumčarena kako na teritoriji Crne Gore tako i prema zemljama regiona", piše u saopštenju.


Open call za kolektivni performans "Burn/Out" - Rebelgrade\nOpen call za kolektivni performans „Burn/Out“\nPočetna » Oglasna tabla » Konkursi » Open call za kolektivni performans „Burn/Out“\nPerformans „Burn/Out“ će biti izveden 7. maja, sa početkom od 15 časova, na tri različite lokacije.\nStanje mentalne, emocionalne i fizičke iscrpljenosti koje je prouzrokovano dugotrajnim i intenzivnim stresom. U tim trenucima osoba oseća da ne može da izađe na kraj sa konstantnim zahtevima koji joj se nameću. Zahtevima kao što su visok nivo energije, lično postignuće, vitalnost, nošenje sa svakodnevnim stresom, dobar izgled, ispunjavajući društveni život, majčinstvo itd.\nBurnout crpi energiju osobe i umanjuje njenu produktivnost, dovodi do osećanja bespomoćnosti, bezvoljnosti, ozlojeđenosti i na kraju, potpune iscrpljenosti.\nA šta je „Burn/Out“?\nSam koncept performansa se oslanja na kolektivno učešće žena koje će vrištati u javnim prostorima Beograda. Tačnije na tri lokacije – prvo kod spomenika Stefanu Nemanji, zatim ispred platoa Skupštine, i na kraju ispred Fakulteta Likovnih umetnosti.\nPerformans je naizled sirov i brutalan. Međutim, iza ovog primordijalnog izliva emocija se nalazi umetnički izraz čija direktnost i snaga iskazuju bunt, provociraju reakciju i kritikuju sve od savremenog potrošačkog društva i uloge žene u njemu, produktivnosti kao potvrdi identiteta, rezigniranosti institucija, sistema u kome živimo i nasilje nad ženama koje ono perpetuira.\nIpak, performans predstavlja kolektivni prostor za otvoreni diskurs i oslobađanje nagomilane tenzije i stresa, umesto dovođenja u dalje stanje izgaranja.\nPerformans je otvoren za sve žene koje žele da učestvuju, bez ograničenja u vidu godina, zanimanja, interesovanja itd.\nZa učešće je potrebno popuniti samo prijavni formular koji se nalazi na linku.


Beograd je od sinoć u vrhu po zagađenosti vazduha na listi velikih i glavnih gradova u svetu na aplikaciji IQAir, a Zagreb, Sarajevo, Priština, Skoplje i Sofija ne zaostaju mnogo.\nKao i proteklih nekoliko godina, koliko se na aplikaciji IQAir porede očitavanja kvaliteta vazduha na zvaničnim mernim stanicama država širom planete, s početkom grejne sezone je na Balkanu došlo do naglog porasta u aerozagađenju. Beograd je od sinoć uglavnom bio na najvišem mestu spiska devedesetak velikih i glavnih gradova u svetu. Rang se određuje svakog sata, po indeksu US AQI.\nKao i obično, dominantna zagađujuća materija u vazduhu, koja određuje mesto na listi, jesu čestice tipa PM2.5, čiji prečnik ne prelazi 2,5 mikrometara. Ta najsitnija prašina je najopasnija, jer prodire i kroz najbolje zaštitne maske, pa čak i kroz kožu.\nVazduh u Beogradu na granici veoma nezdravog\nU prestonici Srbije je u nedelju na ponedeljak u jednom trenutku očitano 193 poena, što je u opsegu od šest kategorija kvalitet vazduha svrstalo u nezdrav i označava se crvenom bojom. Beograd je tada ubedljivo vodio, jer je drugoplasirani Lahor u Pakistanu imao čak 24 poena manje. Pokazatelj US AQI već iznad 200 postaje ljubičast, a vazduh se u tom slučaju smatra vrlo nezdravim. Kada se izmeri više od 300 poena, boja je kestenjasta i vazduh je opasan.\nBeograd, Sarajevo i Zagreb se od sinoć drže među prvih pet gradova s najzagađenijim vazduhom na rang-listi na aplikaciji IQAir\nSkoro svi gradovi na spisku aplikacije IQAir su na severnoj hemisferi, a pokriveno je skoro pedeset država. Svi gradovi koji se nalaze na Balkanu se od prošle večeri kotiraju visoko na listi. Na prvo mesto je izbijalo i Sarajevo, Zagreb se uglavnom držao u prvih pet, a Skoplje, Priština i Sofija nisu bili daleko ispod.\nSokolac u BiH najzagađeniji u Evropi\nTreba pomenuti i da su stanovnici pojedinih industrijskih centara u regionu, poput Bora i Smedereva u Srbiji, mnogo češće izloženi ekstremnom aerozagađenju. Danas je na široj listi IQAir-a, takođe po satnim vrednostima, Sokolac u Bosni i Hercegovini bio najzagađeniji na evropskom kontinentu. Vrednost za PM2.5 je stizala do skoro 230 poena, tako da je tamo vazduh bio veoma nezdrav.\nS druge strane, u svetskom pregledu za prošlu godinu po aerozagađenju samo u kategoriji praškastih materija PM2.5, velika većina gradova među prvih 200 se nalazi u Kini i Indiji. Sarajevo je u Jugoistočnoj Evropi bilo najzagađenije, na 167. mestu, a sledi Valjevo na 174. poziciji.\nPočetna » Vesti » Životna sredina » Beograd je šampion aerozagađenja, a Zagreb, Sarajevo, Priština, Skoplje i Sofija ga prate u stopu\nMarijaBgd / 19.10.2021.\nSve se ponavlja od prosle godine.Moramo sami sebi da pomognemo ,postoje fotokataliticki preciscivaci vazduha za kucu,pa barem da se u svom doku zastitimo od zagadjenja.\nnemanja / 21.10.2021.\nja da kupim i stavim fotokataliticki precistac, a Zidjin u Boru zagadjuje da su zardjali pesacki prelazi?????


Univerzitet u Banjoj Luci napredovao za 102 mjesta na Vebomtriksu | UNIBL\nUniverzitet u Banjoj Luci napredovao za 102 mjesta na Vebomtriksu\n27. jul 2021. 09:10:52 Univerzitet u Banjoj LuciOpšte\nU konkurenciji 31.000 visokoobrazovnih institucija iz cijelog svijeta, Univerzitet u Banjoj Luci (UNIBL) je u najnovijem izdanju Vebometriks rang-liste univerziteta ostvario napredak za 102 mjesta.\nPrema podacima iz izvještaja za juli 2021. godine, Univerzitet u Banjoj Luci trenutno se nalazi na 2547. mjestu na svjetskom nivou. Kada se govori o evropskoj poziciji, Univerzitet u Banjoj Luci je na 910. mjestu od ukupno rangiranih 5729 univerziteta. Podsjećanja radi, prije šest mjeseci Univerzitet u Banjoj Luci je bio na 2658. mjestu na ovoj rang-listi, a prije godinu dana na 3843. poziciji svjetskih univerziteta.\nKada je riječ o visokoškolskim ustanovama iz Bosne i Hercegovine, Univerzitet u Banjoj Luci se nalazi na drugom mjestu, poslije Univerziteta u Sarajevu. Na svjetskom nivou i dalje su najbolji američki univerziteti Harvard i Stanford, a slijedi ih Masačusetski tehnološki institut.\nInače, Vebometriks je svjetski priznata rang-lista univerziteta koju razvija i dva puta godišnje ažurira Sajbermetriks laboratorija Španskog nacionalnog istraživačkog savjeta. Rangiranje na Vebometriksu od januara ove godine se vrši po novoj metodologiji. Tako se analiza umjesto u dosadašnje četiri sada vrši u tri kategorije, a to su: vidljivost, otvorenost i izvrsnost.\nCilj rektorskog tima Univerziteta u Banjoj Luci, je da se Univerzitet u Banjoj Luci zadrži među tri hiljade najboljih univerziteta u svijetu, i da kontinuirano napreduje na rang-listama koje prate kvalitet visokoškolskih ustanova. Napredak Univerziteta u Banjoj Luci na ovoj svjetski priznatoj listi zasnovan je na predanom radu svih članica Univerziteta, prvenstveno nastavnika, saradnika i studenata koji svoje naučne radove objavljuju u svjetski priznatim naučnim časopisima.


Detalji o "kovid" pasošu do Nove godine - FILTER\nDetalji o “kovid” pasošu do Nove godine\nViše informacija o “kovid” pasošima za stanovnike BiH trebalo bi da bude poznato najkasnije do Nove godine, potvrđeno je “Glasu Srpske” u Ministarstvu civilnih poslova BiH.\nSavjet ministara BiH je na posljednjoj sjednici, održanoj u četvrtak, dao zeleno svjetlo za, kako je saopšteno, iskazivanje interesa za priključenje BiH sistemu EU digitalnih “kovid” potvrda.\nU Ministarstvu civilnih poslova navode da su zaduženi da tim povodom organizuju ministarsku konferenciju u oblasti zdravstva, na kojoj će se razmatrati mogućnosti usaglašavanja tehničkog rješenja i pravnog okvira za verifikaciju digitalnih “kovid 19” potvrda u BiH.\n– Održavanje konferencija je planirano najkasnije do kraja ove godine – naglasili su u tom ministarstvu.\nNa sjednici Savjeta ministara je, podsjetili su, utvrđeno da će Agencija za identifikaciona dokumenta, evidenciju i razmjenu podataka (IDDEEA) BiH biti nosilac tehničkog rješenja, nakon što prethodno bude utvrđen pravni okvir za uspostavljanje sistema izdavanja “kovid” potvrda u BiH.\n– Cilj navedenih aktivnosti je da izdate “kovid” potvrde budu međunarodno priznate, da bi se omogućilo našim građanima da nesmetano putuju po zemljama Evrope i svijeta – objašnjavaju u ovom ministarstvu.\nMinistarstvo civilnih poslova BiH već dugo sprovodi, kažu, razne aktivnosti, da bi se došlo do usaglašenog normativnog i tehničkog rješenja za sistem izdavanja “kovid” potvrda u BiH.\n– U pripremi je i posebna vrsta sporazuma između Ministarstva civilnih poslova BiH i svih zdravstvenih vlasti u BiH u kojoj će biti definisan pravni okvir za sistem izdavanja “kovid” potvrda. Proces usaglašavanja je u toku i trebalo bi da bude potvrđen na planiranoj ministarskoj konferenciji, nakon čega će uslijediti i materijalno-tehnička implementacija sistema uz uvezivanje sa sistemom “EU Green Passc”. Nakon što EU verifikuje naš sistem biće moguće izdavanje međunarodno priznatih “kovid” potvrda i u BiH – poručili su iz Ministarstva civilnih poslova.\nPriča o izdavanju “kovid” pasoša otvorena je mjesecima u BiH. Prema ranijim navodima i očekivanjima, taj dokument je trebalo da građanima bude dostupan još u julu i avgustu, ali do toga nije došlo. Jedan od problema bio je upravo ko će biti zadužen za njihovo izdavanje u BiH, imajući u vidu složen sistem vlasti te kako bi se ispoštovale utvrđene nadležnosti. Uvođenje “kovid” pasoša izazvalo je ranije brojna negodovanja i bilo je tačka sporenja i među evropskim liderima. Ipak, među liderima je postignut konsenzus da države članice same mogu da odrede izgled pasoša, ograniče kretanje ukoliko epidemiološka situacija to nalaže i da priznaju sertifikate trećih država.\nPrethodna I Mirko Šarović dobio poziv Tužilaštva BiH\nSledeća Šarović saslušan u Tužilaštvu BiH


Sve veća popularnost kondominijuma - Biznis Telegraf.rs\n30/11/21 | 10:39\nKoncept kondominijuma nudi na jednom mestu sve ono što je potrebno za bezbrižan, miran i kvalitetan život daleko od uobičajene gradske buke, a opet blizu svih bitnih dešavanja i aktivnosti - 24/7 recepciju sa profesionalnim obezbeđenjem, video nadzor, profesionalno održavanje, kartični pristup, podzemnu garažu i privatni park, koji pored prostora za šetnju i odmor, sadrži i dečije igralište, teretanu na otvorenom i kutak za kućne ljubimce.\nSHIKUN&BINUI Europe je uveo mnoge inovacije kada je reč o tržištu nekretnina u Srbiji i u arhitektonskom smislu iza sebe je ostavio kvalitetne, moderne i jedinstvene projekte.\n-Na zapadu je koncept kondominijuma uveden pre mnogo godina a mi smo taj novi koncept doneli ovde. Izuzetno dobro je prihvaćen a u prilog tome govori činjenica da su svi stanovi u prvom kondominijumu Central Garden bili prodati i pre nego što su završeni. Uskoro planiramo još jedan projekat na Novom Beogradu i kada bude bio završen to će biti skoro 2000 stanova koje smo izgradili u ovom gradu u poslednjih nekoliko godina – izjavio je Gili Dekel, Partner investitora projekta.


Direktorka "Vinče" spremna na ostavku - Studio B\nBeograd 12°C u 09:00\nDirektorka „Vinče“ spremna na ostavku\nDirektorka „Vinče“ spremna na ostavku Novosti\nHronikaHronika Pocetna 11. 02. 2019. 10:23:43\nDr Milica Marčeta Kaninski odlučila da, posle hapšenja supruga Slavka Karića, napusti vođenje Instituta za nuklearne nauke, pišu Večernje novosti.\nGužva u Institutu za nuklearne nauke “Vinča” se ne stišava. Direktorka dr Milica Marčeta Kaninski, čiji je suprug Slavko Karić, zajedno sa Brankom Spajićem, uhapšen prošle nedelje, podneće tokom nedelje ostavku Upravnom odboru, saznaju “Novosti” iz izvora bliskih Institutu.\nKako je MUP saopštio u petak, osumnjičeni su navodno od jednog zaposlenog tražili i uzeli 4.000 evra, kako bi posredovali da ne bude premešten sa svog radnog mesta, gde je ostvarivao značajne novčane bonuse. Spajić je uhapšen prilikom primopredaje novca u jednom tržnom centru u Beogradu.\nSudija za prethodni postupak Višeg suda u Beogradu odredio im je u nedelju pritvor do 30 dana da ne bi uticali na svedoke. Na ovo rešenje osumnjičeni mogu da ulože žalbu u roku od tri dana.\nMarčeta i njen suprug našli su se u žiži pre izvesnog vremena, kada je ona sprovela novu sistematizaciju u Institutu, na šta je upozorio sajt “Pištaljka”. Ukinula je nekoliko radnih mesta i spojila ih u jedno, da bi ga dodelila svom suprugu. Uz novo radno mesto, Karić je dobio i platu od 270.000 dinara, za čitavih 100.000 više nego ranije. Direktorka je navodno plate povećala i bratu i sestri svog supruga, koji takođe rade u Institutu, kao i drugim zaposlenima u administraciji, što je izazvalo revolt naučnika, prenose „Novosti“.\nUskršnja modna revija za decu prihvatilišta\nSjajni Dušan „ne priznaje poredak na ATP listi“\nVučić čestitao Uskrs vernicima koji priznaju gregorijanski kalendar\nPredsednici BG opština pomažu u pripremama za sutrašnji skup\nVučić : Ko misli da unizi Srbiju – biće teže nego ikad!\nZvona srpskog Hrama zvonila za Notr Dam\nÐoković siguran protiv Frica za četvrtfinale u Monte Karlu\nStefanović: Ulažemo u vatrogasno-spasilačke jedinice\nUručene Nagrade grada Beograda\nUskršnji bazar na Vidikovcu\nUmrla Milada Lazić\n„Odbrana Beograda“ na bahat Bastaćev način\nReket za rukovodstvo opštine Stari grad\nUoči mitinga okupljanje već oko 14 sati\nIrena на Sjajni Dušan „ne priznaje poredak na ATP listi“\nGej на Vučić uputio saučešće Štajnmajeru i Merkelovoj\nMilan на Predsednica Komisije za spomenike i nazive trgova i ulica Andrea Radulović\ngej на U centru Beograda policija pronašla palice, maske, rukavice…\nSrdjan на Vesić svakog petka na Studiju B odgovara na pitanja građana\ngej на Vučić u Novom Sadu: Dve investicije od po 50 miliona\nGej на Višekruna pozvao na ubistvo Vučića\nĐokić Predrag на Do kraja juna solidarna pomoć za zaposlene u komunalnom sistemu Beograda\nJovan на „Pitajte zamenika gradonačelnika“\ngej на Pretnja „metkom u čelo“ Vučiću i predstavnicima Srba s KiM\ngej на Beograd na vodi – najveće gradilište u ovom delu Evrope\nBane на Dogovorena ovogodišnja cena maline\nTOLERANCIJA za suživot на Razgraničenje sa Šiptarima i to što pre\nDragica Pesic на Stanovi za socijalno ugrožene\nGagi, dipl. ing. saobraćaja на Vesić: Beograd se uređuje, gondola u funkciji do kraja godine\nTrenutna temperatura 12°C


AMD Athlon 64 - Winchester core\nKada je ponuda Athlon 64 procesora u pitanju, tržištem dominiraju socket 754 modeli kao relativno jeftina rešenja veoma dobrih performansi. Međutim, AMD planira da od naredne godine skoro sve Athlon 64 procesore prebaci na novo podnožje, a 90nm Winchester jezgro je preduslov da bi tako nešto bilo moguće. Evo kako se novo jezgro ponaša u poređenju sa starim, izrađenim u 130nm…\nNec i Mitsubishi su dobro poznata imena u svetu monitora. Njihovo partnerstvo je izrodilo neka od najboljih tehnoloških rešenja, a "Dijamantski duo" i danas nastavlja da gura tržište napred. LCD monitori su Necova odgovornost, a ovo je bila prilika da testiramo model 1760NX. Iako se ne radi o "najsvežijem" modelu izgleda da ovakav pedigre obezbeđuje dugotrajniju…


Na današnji dan srušen je mit o “nevidljivom” bombarderu F-117 - Top Portal\nNaslovnica Vijesti Regija Na današnji dan srušen je mit o “nevidljivom” bombarderu F-117\nNa današnji dan srušen je mit o “nevidljivom” bombarderu F-117\nЈedinice Vojske Јugoslavije su na današnji dan prije 23 godina srušile mit o neoborivom američko “nevidljivom” lovcu bombarderu F-117, oborivši ga iznad sela Buđanovci, tokom NATO napada na SR Јugoslaviju.\nPad “nevidljivog” izazvao je oduševljenje širom Srbije, pa su se kod uličnih prodavaca mogle pronaći i razglednice sa fotografijom “nevidljivog” aviona i ironičnim natpisima, a među njima je i snimak ostataka aviona natovarenih na kola sa konjskom zapregom.\nNekoliko godina kasnije, pukovnik Zoltan Dani koji je oborio “nevidljivog” i pilot aviona Dejl Zelko upoznali su se i postali prijatelji.\nF-117A ili “noćni soko” reputaciju je stekao borbenim letovima nad Irakom u Zalivskom ratu 1991. godine, kada je, prema objavljenim podacima, 1.270 puta proletio neprimijećen iračkim nebom u 39 borbenih misija.\nAvion je konstruisan u obliku brušenog dijamanta, što je neobično za letjelice te namjene, a u američkoj vojnoj terminologiji dobio je naziv “stelt”, što na engleskom jeziku znači “krišom”, “u potaji”, ili “nevidljivi”.\nPrethodni članakUhapšen ubica Radenka Bašića\nNaredni članakVučić: Zabrinula me izjava Bajdena da se pripremimo za dugotrajnu borbu i rat


Centar savremene politike (European Western Balkans) 05.12.2020.\nBEOGRAD – Budući da se predlog za promenu Ustava usvojen na jučerašnjoj sednici Vlade, odnosi na sudove i javna tužilaštva, građani se o tome moraju izjasniti na referendumu, navodi Jovana Spremo, savetnica za pitanja EU integracija u Komitetu pravnika za ljudska prava (YUCOM) i koordinatorka Radne grupe Nacionalnog konventa o EU (NKEU) za Poglavlje 23.\n“Postupak izmene Ustava propisan je članom 203. Ustava Republike Srbije, i prema njemu Narodna skupština je dužna da akt o promeni Ustava stavi na republički referendum radi potvrđivanja, ako se promena Ustava odnosi na (…) uređenje vlasti, (…) i postupak za promenu Ustava. Budući da se radi o izmenama Ustava u delu koji se odnosi na pravosuđe, jednu od grana vlasti, građani se moraju izjasniti na referendumu”, navela je Spremo za European Western Balkans.\nProfesorka na Pravnom fakultetu Univerziteta Union Violeta Beširević istakla je da važeći Ustav predviđa dve faze u postupku promene Ustava, fazu podnošenja predloga za promenu Ustava i usvajanje tog predloga, kao i fazu izrade akta o promeni Ustava i usvajanje tog akta.\n“Vlada je juče usvojila predlog, čime je otpočela prvu fazu u postupku revizije Ustava. Taj predlog za promenu Ustava treba da se uputi Narodnoj skupštini koja dvotrećinskom većinom od ukupnog broja narodnih poslanika mora da ga usvoji. Ako se predlog usvoji, time se završava prva faza u postupku revizije Ustava”, objašnjava Beširević.\nOna dodaje da druga faza započinje tako što nadležno telo Narodne skupštine, tj. Odbor za ustavna pitanja i zakonodavstvo, pristupa izradi predloga akta o promeni Ustava.\n“Taj predlog usvaja Narodna skupština dvotrećinskom većinom od ukupnog broja narodnih poslanika i dužna je da usvojeni akt o promeni Ustava stavi na referendum radi potvrđivanja, koji mora da se održi najkasnije u roku od 60 dana od dana kada je Narodna skupština usvojila akt o promeni Ustava”, navela je Beširević.\nSpremo dodaje da smo imali podnošenje predloga od strane prethodne Vlade krajem 2018. godine, međutim, kako to biva u našoj praksi, nova Vlada povuče prethodne predloge i ponovo ih podnese.\n“’Novi’ predlog u skladu sa tim nije baš nov, jer se predlažu izmene istih članova Ustava, odnosno onih koji uređuju podelu vlasti, odredbe koje se odnose na sudove i javna tužilaštva, nadležnost Narodne skupštine, način odlučivanja u Narodnoj skupštini i izbor i imenovanje sudija Ustavnog suda”, objašnjava Spremo.\nVlada Srbije saopštila je da su tom inicijativom, zajedno sa Ministarstvom pravde potvrdili čvrstu opredeljenost u sprovođenju reformskih procesa i ispunjavanju aktivnosti iz revidiranog Akcionog plana za Poglavlje 23. Međutim, Spremo ističe da se na sednicama Radne grupe NKEU za Poglavlje 23, zbog prethodnog izvrdavanja procesa od strane Ministarstva pravde, van Ustavom predviđene procedure, insistira da se detaljno opiše procedura predviđena i Poslovnikom Narodne skupštine (članovi 142-149).\n“Član 147 Poslovnika jasno navodi da Narodna skupština u opisanom slučaju donosi odluku o raspisivanju referenduma radi potvrđivanja tog akta. Kao rezultat procesa revidiranja Akcionog plana za Poglavlje 23 mi sada u prvoj aktivnosti tog strateškog dokumenta imamo jasno pobrojane korake u proceduri izmene, uključujući i sprovođenje referenduma – te to sada čini obavezu za ispunjenje prelaznog merila koje se odnosi na promenu Ustava u cilju jačanja nezavisnosti pravosuđa”, istakla je Spremo.\nBeširević navodi da se prema Revidiranom akcionom planu za Poglavlje 23, koji je Vlada RS usvojila u julu mesecu ove godine, u postupku promene Ustava planira i održavanje javnih slušanja o predlogu akta o promeni Ustava, kao i ponovno upućivanje predloženih promena ustavnih odredaba Venecijanskoj komisiji na mišljenje, ako se te promene budu razlikovale od onih koje je Venecijanska komisija, na vrlo čudan način, prethodno odobrila.\n“Shodno Revidiranom akcionom planu za Poglavlje 23, rok za promenu Ustava u delovima koji se tiču pravosuđa i sa njima povezanih ustavnih odredaba je četvrti kvartal 2021. godine. S obzirom na trenutni sastav Narodne skupštine, smatram da je realno da se cela procedura i sprovede”, zaključila je Beširević.


Demonstracije na trgu Tahrir u Egiptu\nNekoliko hiljada Egipćana okupilo se u petak ujutro na centralnom kairskom trgu Tahrir da bi ponovo zatražili odlazak vladajućeg vojnog vijeća koje je najavilo da će spriječiti svaku vrstu nereda uoči parlamentarnih izbora, i pored veoma napete situacije, zakazanih za ponedjeljak.\nNeki demonstranti nose egiptske zastave a neki transprente na kojima piše “Narod hoće civilno predsjedničko vijeće”\n"Želio bih da pitam političke snage , koje su nas napustile: Jeste li prodali naše živote za vlast", pita se jedan od učenika protesta Mohamed Alšari.\nDrugi demontrant Saber Sad kaže da nema namjeru napustiti Tahrir trg dok njihovi zahtjev ne bude ispunjen.\n"Nećemo napustiti ovaj skver dok ne povratimo naše dostojanstvo. Ovo je previše. Mi patimo, ljudi se bore da se prehrane", kaže Sad.\nEgiptski državni mediji izvijestili su u četvrtak veče da je vladajući Vojni Savjet dao mandat bivšem premijeru Kamalu Ganzuriju da formira novu vladu. Demonstranti na Tahrir skveru nijesu dobro primili ovu vijest.\nKažu da sedamdesetosmogodišnji Ganzuri ne može predstvljati mlade ljude Egipta, koji su vodili ustanak protiv režima Hosnija Mubaraka. Ganzuri je 90-ih bio premijer u Mubarkovoj vlasti ali se kasnije distancirao od njega .\nIncidenti u Aleksandriji i u oblasti Delte\nPrethodi premijer kojeg je postavio Vojni savjet, Ešam Šarif, podnio je ostavku nakon što su prošlog vikenda počeli protesti u kojima je ubijeno 41 lice.Vladajući vojni savjet izvinio se zbog smrti demonstranata.\n"Posljednja šansa je u petak ..stabilnost ili haos", poruka je s naslovne strane državnog dnevnog lista "Al-Ahrama" koja jasno odslikava stanje u zemlji poslije krvavih sukoba koji su počeli u subotu.\nAgencije javljaju da nije u svim egipatskim gradovima bilo mirno tokom jednodnevnog primirja pa je tako u Aleksandriji bilo sukoba snaga sigurnosti i demonstranata, a i u oblasti Delte nije bilo bez incidenata.\nU međuvremenu su agencije objavile da su SAD u petak ponovo dale podršku nezadovoljnim Egipćanima.\n"SAD čvrsto vjeruju da na novu egipatsku vladu odmah moraju da budu\nprenijeta stvarna ovlašćenja", navodi se u saopštenju Bijele kuće.\n"Vjerujemo da potpun prenos vlasti na civilnu vladu mora da se dogodi na pravedan i sveobuhvatan način koji odgovara legitimnim težnjama Egipćana i što je prije moguće" poručuju iz Vašingtona .\nSa druge strane, od iranskog generala Kasima Sulejmanija stiže poruka da su protesti koji potresaju Egipat i ostale zemlje Bliskog istoka, Jemen, Libiju i Bahrein, stvorili novi Iran.\n"Danas u regiji više ne postoji samo jedan Iran, već ih je rođeno više. Egipat je novi Iran, željeli vi to ili ne", poručio je Sulejmani upućujući poruku SAD-u i njegovim saveznicima u govoru pred 50 hiljada basidža (islamskih paravojnika).


Stručni savet donosi konačnu odluku o prometu GMO - Vesti\nSrbija je uz Zambiju i Togo jedina država u svetu bez genetski modifikovanih organizama rečeno je danas održanoj konferenciji. Najavljeno i skoro otvaranje Nacionalne laboratorije za kontrolu mleka.\nTokom druge polovine godine očekuje se puštanje u rad Nacionalne labratorije za kontrolu kvaliteta sirovog mleka, izjavio je savetnik ministra poljoprivrede i zaštite životne sredine Nenad Dolovac.\nOn je na konferenciji o kvalitetu hrane u Srbiji „Šta jedemo“, kazao da će se ta laboratorija nalaziti u okviru kompleksa Direkcije za nacionalne referentne laboratorije (DNRL) u Batajnici, u kojoj već radi Fitosanitarna laboratorija.\nOtvaranjem Nacionalne laboratorije za kontrolu kvaliteta sirovog mleka počeće nezavisna kontrola sirovog mleka na teritoriji cele Srbije, rekao je Dolovac.\nStalni članovi saveta odlučivaće, kako je ranije izjavljivano i o prometu GMO u Srbiji koja je kako je danas rečeno uz Zambiju i Togo jedina zemlja u svetu bez GMO.\nPoslednja izmena 11 Maj, 2017 14:08\nTagovi: savet odluku prometu gmo


ПОМОЋ ГРАДА ЗА СОЦИЈАЛНО УГРОЖЕНЕ ПОРОДИЦЕ\nHomeDRUŠTVOPOMOĆ GRADA ZA SOCIJALNO UGROŽENE PORODICE\nSavetnica gradonačelnika Novog Sada Ljiljana Koković prisustvovala je podeli paketa pomoći socijalno ugroženim porodicama u magacinu Crvenog krsta u Petrovaradinu.\n– Grad Novi Sad nastavlja uspešnu saradnju sa Gradskom organizacijom Crvenog krsta sa kojom realizuje niz aktivnosti podrške i pomoći socijalno ugroženom stanovništvu sa teritorije Grada. I ove godine je iz Budžeta izdvojeno 7,6 miliona dinara za realizaciju Programa direktnog ublažavanja siromaštva. Crveni krst je izvršio nabavku 1200 prehrambenih paketa, 1200 higijenskih paketa i 600 prostornih metara mekog ogrevnog drveta, a tu pomoć dobiće 2500 socijalno ugroženih porodica. Grad vodi odgovornu socijalnu politiku i cilj nam je da pomoć stigne do svakog korisnika na vreme, bez obzira na epidemiološku situaciju u kojoj se trenutno nalazimo – rekla je Ljiljana Koković.\nSekretar Gradske organizacije Crvenog krsta Dragan Lazić je naglasio da je veoma zadovoljan novim magacinskim prostorom koji ima mnogo bolje uslove za skladištenje i preuzimanje paketa, zahvaljujući donaciji kompanije „Marera Properties“.\n– Tradicionalno, početkom decembra deli se pomoć za socijalno najugroženije porodice. Takođe, krajem godine zahvaljujući snažnoj podršci Grada Novog Sada, humanim pojedincima, donatorima i svim ljudima dobre volje, biće obezbeđeni novogodišnji paketi za decu korisnika Narodne kuhinje – rekao je Dragan Lazić.


Ukrajina „zaplenila“ 44 ruska aviona zbog letova na Krim - 17.11.2020, Sputnik Srbija\nUkrajina „zaplenila“ 44 ruska aviona zbog letova na Krim\nTužilaštvo tzv. Autonomne Republike Krim, koje je deo Državnog tužilaštva Ukrajine, zaplenilo je 44 ruska aviona zbog letova na poluostrvo. 17.11.2020, Sputnik Srbija\n13:03 17.11.2020 (Osveženo: 13:28 17.11.2020)\nTužilaštvo tzv. Autonomne Republike Krim, koje je deo Državnog tužilaštva Ukrajine, zaplenilo je 44 ruska aviona zbog letova na poluostrvo.\n„Na zahtev tužilaštva autonomije, naložena je zaplena 44 aviona koji su leteli u okupirani Krim“, saopštila je pres-služba tužilaštva na Telegramu.\nIz ukrajinskog tužilaštva preciziraju da Služba bezbednosti za Krim istražuje krivične slučajeve kršenja pravila međunarodnih letova od strane zvaničnika stranih avio-kompanija, kao i kršenje postupka ulaska i izlaska sa teritorije Krima. Predviđa se kazna zatvora do 15 godina uz zaplenu imovine ili bez toga.\nTužilaštvo podseća da je od marta 2014. godine Ukrajina „zatvorila vazdušni prostor iznad Krima“ i „obustavila rad svih aerodroma na teritoriji poluostrva“.\nSredinom septembra ukrajinski sud je naložio da se zapleni 65 ruskih aviona koji su leteli na Krim. Krimske vlasti uveravaju da je nalog za zaplenu aviona ruskih kompanija zbog letova na Krim „virtualan“ i da neće zakomplikovati letove turista i žitelja poluostrva. Oni ovo vide kao još jedan politički blef Kijeva i smatraju da takve odluke kijevske vlasti donose iz nemoći. Kako ističu, kao što su do sada leteli avioni na Krim, tako će biti i ubuduće.


Hutba: Borba protiv terorizma ili rat protiv muslimana – Islam PRESS\nHutba: Borba protiv terorizma ili rat protiv muslimana\nBraćo i sestre u islamu! Tema današnje hutbe je Borba protiv terorizma ili rat protiv muslimana….\nNa pomenutu temu govorim u vremenu otvorene borbe protiv muslimana i opće islamofobije, koja je zahvatila i našu domovinu Bosnu i Hercegovinu, koju su Bošnjaci, drugi muslimani i rijetki pojedinci iz druga dva naroda nesebično branili i oslobađali poštivajući islamske i međunarodne norme ratovanja. U svijetu je već duže vrijeme na sceni uistinu otvoreni rat protiv muslimana i u tom ratu se ne biraju metode i ne štede sredstva u cilju ostvarenja „viših ciljeva“ i „mira u svijetu“. I mediji u otvorenom ratu protiv muslimana igraju svoju prljavu ulogu i sa velikim žarom osuđuju sve što je vezano za muslimane i islam i poturaju im terorizam, dok se ta ista djela koja čine nemuslimani smatraju „kriminalom, incidentom ili djelima neuračunljivih lica“.\n... وَدُّوا مَا عَنِتُّمْ قَدْ بَدَتِ الْبَغْضَاءُ مِنْ أَفْوَاهِهِمْ وَمَا تُخْفِي صُدُورُهُمْ أَكْبَرُ قَدْ بَيَّنَّا لَكُمُ الْآَيَاتِ إِنْ كُنْتُمْ تَعْقِلُونَ\nBošnjaci su u vrijeme posljednje oružane agresije na BiH pokazivali najviši stepen tolerancije i strpljenja i goloruki su uz Allahovu, dželle še'nuhu, pomoć spašavali što se spasiti moglo, a sada se u vrijeme nove agresije na Bosnu i Hercegovinu, koja se intenzivno provodi drugim metodama specijalnog rata Bošnjaci, koji praktikuju vjeru žele prikazati kao opasnost posigurnost Bosne i Hercegovine i regije, izmišljajući navodne planove o terorističkim napadima.\nDžamija Kralja Fahd Sarajevo


Naslovnica NAJNOVIJE Održana osnivačka skupština Globalne razvojne mreže i Biznis centra bh. dijaspore\nSarajevo – Grupacija ”Naša perspektiva” upriličila je u Sarajevu Osnivačku skupštinu Globalne razvojne mreže i Biznis centra bh. dijaspore na kojoj su predstavljeni njihovi ciljevi i planirane aktivnosti, te usvojeni relevantni osnivački dokumenti i formirana upravljačka tijela. Globalna razvojna mreža i Biznis centar bh. dijaspore formirana su s ciljem uključivanja bosanskohercegovačke poslovne dijaspore u financijsku podršku ekonomskom razvoju svoje domovine, Bosne i Hercegovine.


Vučić sazvao sastanak zbog Turske - 16.07.2016, Sputnik Srbija\nU Vladi Srbije u toku je sastanak koji je premijer Aleksandar Vučić sazvao povodom događaja u Turskoj, potvrdio je ministar unutrašnjih poslova Nebojša... 16.07.2016, Sputnik Srbija\nAuh.. Vucko sazvao sastanak.. kao fora on je relevantan... Snaga srpske vojske je na nivou prosecne vatrogasne brigade u Ohaju. njemu najbolje stoji da prima Americke i britanske sluzbenike i laprda o evrpskim bezalternativama.\nJa se pored ovih nasih ficfirica ne osecam bezbedno.Dajte bre vojne veterane i ljude sa iskustvom i nece nista da nam fali.\nvesti, srbija, turska, nebojša stefanović, aleksandar vučić, vlada srbije\nU Vladi Srbije u toku je sastanak koji je premijer Aleksandar Vučić sazvao povodom događaja u Turskoj, potvrdio je ministar unutrašnjih poslova Nebojša Stefanović.\nStefanović je rekao da očekuje da će sastanak verovatno potrajati do duboko u noć, jer ono što se dešava u Turskoj ima dalekosežne posledice na sve ono što se dešava u Srbiji — migrantsku krizu, bezbednost i druge bezbednosne izazove.\n„Nadležni državni organi će sutra u toku prepodneva preduzeti mere zbog sve teže situacije koja postoji, kada je reč o migrantima i izazovima u vezi sa terorizmom i drugim pretnjama, a kako bi se zaštitili građani Srbije“, rekao je Stefanović.\nStefanović je dodao da očekuje da se pre podne građanima obrati i premijer Aleksandar Vučić.\n„Situacija je ozbiljna, zahteva odlučnost i odgovorne mere“, ocenio je on, dodavši da je jasno da su brojne strane službe uplele svoje prste u dešavanja u Turskoj.\n„I mi razmatramo šta ćemo preduzeti da naša zemlja bude potpuno bezbedna“, naglasio je Stefanović.\n„Potpuno licemerno zvuči da se puč izbodi zbog zaštite demokratskog poretka i mislim da je svima jasno šta se dešava u Turskoj danas“, zaključio je Stefanović.\n16 Jul 2016, 21:40


Ministarka državne uprave i lokalne samouprave Ana Brnabić kaže da je to dobar signal, da se taj sektor razvija i da je važno da i Vlada Srbije napravi uslove da ima što više takvih fondova, koji su, ističe, za startap inovaciona preduzeća od apsolutne važnosti, jer banke ne ulažu u to.\n“To su jako rizična ulaganja i zahtevaju posebnu vrstu zakonodavnih okvira. Važno je da ima više fondova da bi i oni mogli da biraju i da bi oni dobijali bolje uslove, da bi što pre i što brže razvijali taj sektor, ali svaka čast, mislim da je to dobra vest za Srbiju”, rekla je Brnabić.\nDirektor “ICT Venture hub” fonda Kosta Andrić ističe da će njegov fond u naredne dvije godine investirati milion evra u 20 do 30 domaćih i regionalnih startap kompanija i da će nivo investicija biti do 30.000 evra po startapu, u zamjenu za udio u kompaniji.\n“Važno je da nisu u pitanju samo finansije, spremni smo da otvorimo sve naše kontakte, celu zajednicu ljudi koje okupljamo da pomognemo kompanijama koje su u prilično ranoj fazi razvoja, da što brže rastu i to rade na pravilan, efikasan način. Nadamo se da ćemo na taj način doprineti tom nedostatku kapitala na našem tržištu u toj ranoj fazi”, rekao je Andrić.\nInače, ICT Hub okuplja ljude koji pokušavaju da stvore svoje kompanije zasnovane na tehnologiji, radi sa timovima mladih stručnih ljudi, koji su na samom početku i koji kroz program pokušavaju da dokažu da postoji problem koji mogu da reše putem tehnologije, ili imaju inovacije koje žele da donesu na tržište. Tanjug\nTagovi: ana brnabicfonict hub venturestart apvazno\nKomentari na članak: ICT Hub fond ulaže milion evra u startap IT kompanije\n22.01.2017 u 11:20\nI u RS ce ovo funkcionisati u 2018


Zbog najave obilnih padavina vodoprivredna preduzeća u pripravnosti | Energetski portal Srbije\nZbog najave obilnih padavina vodoprivredna preduzeća u pripravnosti\n10.05. 2019 Vesti\nMinistar poljoprivrede, šumarstva i vodoprivrede u Vladi Republike Srbije Branislav Nedimović upozorio je danas na to da Srbiju i region od 12. do 17. maja očekuju obilne padavine, naglasivši da su zbog toga sva vodoprivredna preduzeća u pripravnosti.\nNedimović je, nakon konferencije za novinare u Ambasadi Slovenije, povodom Svetskog dana pčela, objasnio da se, prema prognozama, u tom periodu očekuje više od 40 do 50 litara padavina po metru kvadratnom, što se, kako je podsetio, podudara sa situacijom od pre pet godina, kada smo imali velike poplave.\nOn je rekao da ne očekuje veće probleme na velikim vodotokovima, ali da može doći do pojave bujičnih poplava, naročito u zapadnoj Srbiji.\nPrema njegovim rečima, vodoprivredna preduzeća su preduzela sve što je potrebno u vezi sa osmatranjem prostora i angažovanjem mehanizacije koja je neophodna, dok su već juče urađene sve pripremne aktivnosti.


Kontejneri i korpe za JKP Bobas - KVorum.net / Kotor-Varoš -\nKontejneri i korpe za JKP Bobas\nAutor: Slaven Šubara / Datum: 20.01.2016. 14:12\nKomunalnom preduzeću “Bobas” isporučena je oprema koju će montirati na predviđene lokacije u gradu, u okviru projekta “Omladinska ekološka inicijativa“, koji od septembra prošle godine realizuje organizacija Crvenog krsta.\n«Kod komunalaca su uskladištena tri kontejnera za odlaganje sortiranog otpada, 20 korpi za otpatke i 10 klupa a očekuju i njihovu pomoć prilikom instaliranja opreme. Lokacije za isporučenu komunalnu opremu na području grada su određene u saradnji sa Odjeljenjem za prostorno uređenje i stambeno komunalne poslove», rekao je Bojan Kerezović, menadžera projekta.\n«U toku realizacije projekta građanima će biti isporučene biorazgradive vrećice i uputstva za sortiranje otpada. U naselju “Bregovi” će uskoro biti organizovana ekološka akcija. U sklopu projekta, čija će realizacija trajati do kraja februara ove godine, planirana je i javna tribina o zaštiti okoline», naglasio je Kerezović.\nProjektom "Omladinska ekološka inicijativa" do sada su relizovane brojne aktivnosti. Ovaj projekat, čija je vrijednost 17.210 KM, realizuje se u okviru UNDP-ovog projekta "Jačanje lokalne demokratije" koji finansira EU.\nPrethodna vijest: Novi broj Kotorvaroških novina u prodaji po cijeni od 1,80 KM Sljedeća vijest: Milan Vasiljević plivao za Časni krst u hladnom Vrbasu


Partnerstvom do ubrzanog razvoja vršačkih sela - eVršac\n“Selo Plus”, partnerstvo za teritorijalni ruralni razvoj u okviru projekta “LEADER do partnerstva” održalo je radionicu u prostorijama mesne zajednice Vlajkovac. Tema radionice bila je primena LEADER koncepta u lokalnom ruralnom razvoju i priprema za izradu Strategije ruralnog razvoja partnerstva u skladu sa principima IPARD fondova i agencije za agrarna plaćanja.\nVršac je zajedno sa opštinama Plandište i Bela Crkva među prvima organizovao partnerstvo za teritorijalni ruralni razvoj i pokrenuo aktivnosti na izradi strateških dokumenata i projekata usmerenih ka razvoju sela.\nZaintresovanim učesnicima iz seoskih zajednica, članovima saveta MZ, KUD, sportskim udruženjima, udruženjima žena, predstavnicima škola, mladima na selu i ostalima, prezentovano je kako kroz zajednički pristup, LEADER konceptom mogu aktivno učestvovati u razvoju svoje zajednice. Učesnici su pokazali interesovanje za pokrenutu inicijativu i kroz diskusiju dali niz predloga za uključivanje u LEADER koncept i izradu Strategije teritorijalnog ruralnog razvoja.\nSve buduće aktivnosti partnerstva kao i glasanje za predloge stanovnika vršačkih sela mogu se pratiti na sajtu www.seloplus.org


SEĆANJE NA SUGRAĐANE KOJI SU ISPISALI ISTORIJU – Zrenjanin\nSEĆANJE NA SUGRAĐANE KOJI SU ISPISALI ISTORIJU\n01/11/2016 03/11/2016 List Zrenjanin\nZrenjanin je juče obeležio 98. godišnjicu od osnivanja Srpskog narodnog odbora u tadašnjem Velikom Bečkereku, prvog na teritoriji Vojvodine u nekadašnjoj Austrougarskoj monarhiji. Liturgija je održana u porti Uspenskog hrama, a venci su položeni u porti kraj spomen ploče i ispred kuće dr Slavka Županskog, u Svetosavskoj ulici u Zrenjaninu. Vence su položili gradonačelnik Zrenjanina Čedomir Janjić, njegov zamenik Saša Santovac, zamenica predsednika Skupštine grada Ljubica Travica, kao i predstavnici Srpskog narodnog pokreta „Svetozar Miletić”.\nPrigodnu besedu posvećenu formiranju Srpskog narodnog odbora čiji je zadatak bio da pripremi dolazak oslobodilačke vojske i preuzimanje vlasti u gradu, odmah nakon oslobođenja u Prvom svetskom ratu, 17. novembra. 1917. godine, kao i njegov državnotvorni uticaj prilikom odlučivanja o pripajanju Baranje, Bačke Srema i Banata Matici Srbiji, na Velikoj narodnoj skupštini, održao je Milan Bjelogrlić, direktor Narodne biblioteke „Žarko Zrenjanin“ i član Srpskog narodnog pokreta „Svetozar Miletić“ u Zrenjaninu. O ulozi Srpskog narodnog odbora je pred kućom dr Žarka Županskog govorio načelnik Srednjobanatskog okruga Dušan Šijan.\nU Narodnom pozorištu „Toša Jovanović“ sinoć je održana akademija posvećena osnivanju SNO i izvedena pozorišna predstava „Ubi me kurje oko“, autorski projekat Vesne Stanković u kojoj, osim ove glumice i rediteljke, igraju Andreja Maričić, glumac Narodnog pozorišta u Beogradu i Srđan Ivanović.\nGODIŠNJICA PRVOG SRPSKOG NARODNOG ODBORA\n← Setva strnina i van optimalnog roka\nBez golova na Gradskom stadionu →


Niskobudžetna norveška aviokompanija "Norvidžan er šatl" (Norwegian Air Shuttle) koja je prizemljila 18 svojih aviona Boing 737 - maks osam, tražiće finansijsku odštetu od američkog proizvodjača ove letelice, rekao je danas portparol kompanije.\n"Poslaćemo ceo raču Boingu. Norvidžan ne treba da bude ekonomski kažnjen zato što potpuno nov avion ne može da leti", rekao je portparol ove treće po veličini niskobudžetne evropske aviokompanije Lase Sandaker-Nilsen za ekonomski sajt www.e24.no.\nSAD za sada to nisu uradile, smatrajući da nema razloga da se prizemlje Boinzi 737 maks osam, saopštila je sinoć američka Savezna agencija za avijaciju (FAA).\n"Za sada naše ispitivanje ovog predmeta ne pokazuje nikakav problem sa performansom ovog aviona i ne pruža nikakav razlog da se naloži da on ne leti", navela je američka regulatorna agencija FAA u saopštenju. FAA je dodala da druge uprave za civilnu avijaciju nisu pružile nikakve podatke koji bi opravdale takvu meru.


U okviru Nedelje ljudskih prava danas su porodice izbegle iz Bosne i Hercegovine i Hrvatske, koje su kroz Regionalni stambeni programa rešili svoje stambeno pitanje, ugostile predstavnike donatora, državnih institucija, međuvladinih organizacija i organizacija civilnog društva, u Dorćol Placu.\nPorodice koje su dobile stan, montažnu kuću, seosku kuću ili građevinski materijal na ovaj način su zahvalile donatorima što su im pomogli da reše stambeno pitanje.\nAleksandra Stijelja je, na "proslavi useljenja", u ime porodica izbeglih iz Hrvatske i Bosne i Hercegovine, kojima je pre devet meseci rešeno stambeno pitanje, poželela dobrodošlicu donatorima.\nOna je poručila porodicama izbeglih, koje još nisu rešile svoje stambeno pitanje, "da ne odustanu, da ne gube nadu i da i dalje konkurišu".\n"Ono što smo izgubili ne može da se meri sa onim što ćete dobiti, ali lepo je imati svoj krov nad glavom i pretvoriti ga u dom", rekla je Stijelja.\nPorodica Kovačević ugostila je šefa Misije OEBS u Srbiji Andrea Oricia, porodica Mihajlović predstavnika UNHCR u Srbiji Hansa Fridriha Šodera, porodica Borjan šefa Operacija 1 Delegacije Evropske unije u Srbiji Nikolasa Bizela.\nPorodica Lacković ugostila je regionalnog koordinatora za izbeglice i migracije Ambasade SAD Timotija Sveta, porodica Šikuljak direktorku Generalnog direktorijata za demokratizaciju Saveta Evrope Snežanu Samardžić Marković, a porodica Bunijevac pomoćnika komesara Komesarijata za izbeglice i migracije Srbije Ivana Gerginova.\nMilena Borjan je rekla da je u Srbiju došla 1995. godine, iz Knina, tokom operacije Oluja i zahvalila je svima što je dobila krov nad glavom.\nBizel joj je zahvalio na pozivu, raspitivao se o tome kada se uselila u stan, da li ima decu i kako žive u okruženju.\nMilena Borjan je rekla da ima dvoje dece, ali da nema stalno zaposlenje.\nDragica Kovačević je rekla da se ona i suprug "navikavaju na nov dom" i dodala da je 1995. godine došla u Srbiju i da je tek sada rešila svoje stambeno pitanje.\nOricio je rekao da su oni pravi primer otpornosti i upornosti i da čovek, kada se bori, može da dođe do svog cilja.\n"Treba raditi i boriti se svakodnevno, svaki dan učiniti neki korak kako biste poboljšali svoju situaciju", rekao je Oricio.


Nađeni živi potomci Leonarda da Vinčija - Politički.rs\nDugogodišnje istraživanje navodnih ostataka Leonarda da Vinčija otkrilo je koliko trenutno živih ljudi može da tvrdi da su potomci porodice renesansnog genija i slikara “Mona Lize”: 14 ih je.\nNalazi objavljeni u časopisu “Human Evolution” ovog meseca potiču od novog genealoškog stabla koje prolazi kroz 21 generaciju i četiri grane.\nIstraživanje je deo DNK projekta Leonardo da Vinči, čiji je cilj da potvrdi da se i dalje smatra da su ostaci njegovi i da “bolje razume njegove izvanredne talente i oštrinu vida kroz genetske asocijacije”.\nIstraživači koji stoje iza studije napisali su da su ovi rezultati “nestrpljivo iščekivani sa istorijskog stanovišta”, jer će oni pomoći akademicima da “naučno istraže korene genijalnosti, da pronađu informacije o njegovoj fizičkoj moći i o njegovom možda preranom starenju, njegovom zdravlju i mogućim naslednim bolestima”.\nIstraživači su prikupljali podatke iz istorijskih dokumenata u javnim i privatnim arhivama i direktne izveštaje potomaka članova Leonardove porodice.\n“Postoje vrlo mala deca i penzioneri koji su ranije obavljali razne aktivnosti: zaposleni i u javnim i u privatnim kompanijama, geodeti (i) trgovci”, rekli su istraživači putem e-pošte.\nKako se ne zna da je Leonardo imao dece, Agnes Sabato i Vezosi usredsredili su svoja istraživanja na umetnikovog oca i njegove potomke, identifikujući ono što su nazivali “nekim do tada nepoznatim granama loze”. Oni su pogledali “hiljade neobjavljenih dokumenata”, i preispitivali dokaze koji su “bili poznati, ali nisu razumljivi”, napisali su.\n“Prvobitno pitanje nam je bilo: Da li je moguće da nema bioloških naslednika od potomaka brojnih sinova ser Pjera, Leonardovog oca? Uvek smo pokušavali da istražimo priču o čoveku Leonardu, kao i (umetniku Leonardu), kako bismo objasnili razloge njegove genijalnosti. Sada se, uz pomoć nauke, nadamo da možemo da dobijemo neke značajne odgovore.”\nLeonardo je rođen 1452. godine, poznat je po slikama “Mona Liza” i “Tajna večera”. Leonardo je takođe svoje vreme posvetio nauci, matematici, arhitekturi, dizajnu, inženjerstvu, geologiji, kartografiji, vajanju i crtanju.\nNjegova umetnička dela i dalje izmamljuju pozamašne isplate od kolekcionara. Prošle godine onlajn potrošač platio je 98.000 dolara da prisustvuje godišnjem pregledu “Mona Lize”, kada muzej Luvr u Parizu izvadi sliku iz svog rama na uvid.\nTagged: LEONARDO DA VINČI, POTOMCI